INTERVJU, DEJAN RADONJIĆ: Moralo je i Zvezdi da svane! | Ekspres.net\nINTERVJU, DEJAN RADONJIĆ: Moralo je i Zvezdi da svane!\nBilo je potrebno malo vremena da bih se ja upoznao s jednom posebnošću čitavog ambijenta Košarkaškog kluba Crvena zvezda. Znači, to nije samo trening i teren već su to i mnoge druge okolnosti. Jednostavno, prvu moju sezonu za mnoge je obeležio poraz od Cibone. Ipak, nakon što su Zagrepčani zbog poznatih razloga odustali, krenuli smo prvi put posle dugo vremena u Evroligu i konačno došli do ostvarenja tako željenih rezultata i trofeja\nNadmašio je te večeri rekord Ranka Žeravice, oborio Fenerbahče, dobio priznanje od Željka Obradovića i napustio „Pionir”, koji je izdržao udar 110 decibela navijačke sreće, uz horsku odu zahvalnosti „Jedan je Radonjić Dejan”. Mnoge njegove kolege u višedecenijskom stažu ne dožive veče kao što je bilo njegovo tog 12. januara 2017. Da ništa drugo ne uradi do kraja sezone, na njegovom licu ostaće smešak zadovoljstva i ponosa. Dejan Radonjić je košarci predan sto odsto i zato nije stao: u međuvremenu je osvojio Kup Koraća, ABA ligu, a Evroligu završio sa 16 pobeda. Na redu je Superliga Srbije i još jedno približavanje rekordu po broju osvojenih trofeja još jednoj legendi crveno-belih, Nebojši Popoviću.\nPre četiri godine, 16. aprila 2013, postali ste trener Crvene zvezde. Šta su Vam donele ove četiri godine?\n– Pre svega, to je jako dug period, tako da kroz kratko objašnjenje ne mogu da iskažem sve ono što se desilo od moga dolaska – šta je urađeno i na koji način se do toga došlo. U kratkim crtama, kad sam dolazio, sigurno mogu da kažem, niko nije očekivao da ću tako dugo ostati. Svaka godina je imala neke svoje posebnosti. Prošlo se mnogo toga, ali su razultati postignuti, i to je suština onoga što smo prošli.\nDa Vam je neko tada rekao da ćete tri i po godine kasnije u Evroligi, u seriji pobedi Real, CSKA, Žalgiris, Makabi iz Tel Aviva, i Fenerbahče i Baskoniju i Panatinaikos, šta biste odgovorili?\n– Nisam ja ni bio u situaciji da razmišljam tako daleko. Prihvatio sam da vodim Crvenu zvezdu u jednoj dosta nezahvalnoj situaciji. Normalno, promene se dešavaju u momentima kada nešto ne ide kako treba. Ambijent koji sam zatekao, ipak, nije bio baš onakav kakav sam očekivao da će biti.\nDa li ste se plašili dolaska u Crvenu zvezdu pošto je poznato da u tom klubu postoji porota koja posebno analizira svaki potez trenera?\n– Ja sam maltene istog trenutka prihvatio poziv. To se desilo dosta brzo. Tek nakon što sam ga prihvatio, počeo sam da razmišljam o tome šta me čeka. Morao sam odmah da se adaptiram na nove okolnosti. Ušao sam u posao sa ogromnom motivacijom. Tek kasnije sam u nekim intervalima možda razmišljao o nekim drugim stvarima, a tada sigurno ne.\nKad ste za ove četiri godine bili najponosniji?\n– Sada! Posle svega što je bilo, rezultata i onoga što je pratilo te rezultate, mogu da kažem da sam sada najponosniji.\n– U trenerskom pozivu uvek ima momenata kada to nije sve onako kako želite. Dati sad neki sud o posebno teškom trenutku nije lako, mada ih nije bilo puno. E sad, ako bih gledao težinu posla i izdvojio neki period iz te četiri godine, to je jedna priča, ako bih gledao s aspekta problematike samog tima kao što su povrede igrača, to je druga storija, a poraz u nekom jako bitnom meču je treća stvar. Ponavljam, nije ih bilo puno, na svu sreću, ali smatram da su svi ti neki momenti bili jednostavno posebnost trenerskog poziva… Da li sada da izdvojim možda poraz u polufinalu s Cibonom ili možda neki trenutku kada sam došao? Uglavnom, ono što je za mene značajno jeste to da su takvi momenti bili retkost. Ovih drugih, lepših trenutaka i drugog ambijenta bilo je puno, daleko više.\nPosle poraza od Cibone u polufinalu fajnal fora Jadranske lige 2014. u Beogradu, rekli ste: „Ljudi, svanuće ujutru.” Je l’ svanulo?\n– Da, naravno! Svanulo je i bilo je potrebno malo vremena da bih se ja upoznao s jednom posebnošću čitavog ambijenta Košarkaškog kluba Crvena zvezda. Znači, to nije samo trening i teren već su to i mnoge druge okolnosti koje čine kompleksnost ambijenta ovog kluba. Jednostavno, prvu moju sezonu za mnoge je obeležio taj poraz od Cibone. Ipak, nakon što su Zagrepčani zbog poznatih razloga odustali, krenuli smo prvi put posle dugo vremena u Evroligu i konačno došli do ostvarenja tako željenih rezultata i trofeja i svega onoga što ide uz to.\nCrvena zvezda je bila u najtežoj situaciji od svih ekipa. Imali smo najmanje mogućnosti da prevaziđemo poteškoće koje je nametao kalendar sezone, teška putovanja i izostanak čarter letova. Pogledajte, Baskonija završi meč protiv nas i kod kuće su u jedan sat posle ponoći, a nama do Vitorije treba skoro ceo dan da dođemo i dan da se vratimo\nKao igrač, dva puta ste bili na pragu Crvene zvezde. Da li bi Vam kao treneru bilo lakše da ste igrali za klub koji sada vodite?\n– Da. Svakako bi mi bilo lakše jer bih mogao brže da razaznam neke stvari, da sagledam neke odnose, relacije, kao i način razmišljanja i sve okolnosti. Iako su to različiti periodi, mnogo godina je prošlo od vremena kada sam bio na pragu Zvezde kao igrač. Ipak, neke stvari prepoznajem, tako da sad iz ove perspektive već mogu da napišem knjigu o tome.\nKako bi se zvala knjiga?\nMeč protiv Fenerbahčea bio vam je 276. na klupi crveno-belih, čime ste prestigli rekord koji je dugo držao Ranko Žeravica. Kako ste se tada osećali?\n– Pre svega, osećam se jako ponosno zbog svega toga. To kod mene proizvodi dodatnu obavezu, povećanje odgovornosti. Nisam opterećen brojkama i rekordima, ali lep je osećaj kad vidiš da si u rangu ljudi moji su pronosili slavu kluba. Posle takvih mečeva nadođe plima posebne motivacije da se radi dobro, još bolje, da daš sve od sebe kako bi se postigli željeni rezultati. Da budem u takvoj situaciji, za mene je velika čast.\nImali ste dugu i uspešnu igračku karijeru: OKK Titograd, Lovćen, Budućnost, Profikolor, FMP i Vojvodina. Igrali ste do 34. godine. Sa Budućnošću ste u SRJ osvojili tri titule i kup. Još kao igrač dobili ste ponudu da postanete trener?\n– Voleo sam kao igrač da analiziram igru i razmenjujem informacije, poglede i mišljenja s ljudima iz košarke. Ipak, kad me pitaju ko mi je trenerski idol, mogu da kažem da sam mnoge pratio, ali svoj put sam gradio sam, i još ga gradim. Tačno je, dobio sam ponudu još 2000. godine da vodim Budućnost, ali dobro je što to nisam prihvatio. Zoran Sretenović se tada prihvatio posla. Izgoreo bih.\nVeć dugo Vas prati glas da podižete tržišnu vrednost igračima s kojima radite. Javnost ipak potencira rad s centrima ili igru na centre: Nikola Vučević, Bojan Dubljević, Majk Cirbes, Bobi Marjanović, Ognjen Kuzmić…\n– Jako se dobro osećam kad vidim da se isplate velika posvećenost i uložena energija i rad, kad igrači koje vodim postaju bolji ne samo u igračkom smislu nego i ljudski. Ne mogu da negiram to za centre jer je evidentno, ali i za igrače na drugim pozicijama može nešto tako da se kaže.\nČarls Dženkins je rekao u jednom intervjuu „da ste odličan defanzivni trener i da ko ne igra odbranu od vas, ne može da igra”.\n– U košarci na ovom nivou na kojem Crvena zvezda igra mora da se kvalitetno igra u oba pravca. Da biste postizali dobre rezultate, morate da budete dobri u odbrani, ali i da budete uspešni u napadu. Jedno bez drugog neće doneti željeni rezultat. To što smo igrali dobru odbranu, što je isticano u prvi plan, naravno ne znači da nije postignuta željena posvećenost i drugom segmente igre. Apostrofiranje određenih stvari donosi i prepoznavanja. Tako da je to jedan moj igrač video na takav način, ali kad je Dženkins u pitanju, možemo vrlo lako da pravimo analizu njegovog napadačkog učinka u odnosu na prošlu sezonu. Videće se da ima tu i drugih elemenata o kojima može da se priča.\nU trenucima kad čujem „Jedan je Radonjić Dejan”, osetim jačanje obaveze i stvaranje dodatne motivacije da budemo još bolji. To mi podiže adrenalin.\nOsvojili ste ove godine Kup Koraća i ABA ligu, na redu je Superliga Srbije. Kako održati visok motivacioni status igrača?\n– Sezona koja ima ovako veliki broj utakmica i tako jak ritam zahteva poseban prilaz. Nisam pristalica tumačenja da određena motivaciona pitanja mogu dati rezultat u određenom, „zakazanom” trenutku. Naša sezona ima veliki broj važnih momenata i ne može biti govora ni o kakvom tempiranju. Tu je reč o pristupu koji se gradi od samog početka, odnosno od prvog okupljanja, gde se grade i nadograđuju odnosi i omogućava držanje profesionalnih prioriteta u fokusu koji će dovesti do ostvarenja dobrog rezultata. Recimo, na finalnu utakmicu protiv Cedevite u finalu plej-ofa sigurno nije uticalo to što sam ja rekao 30. septembra da je to najvažnija utakmica. To je nemoguće. Ali ambijent koji je ove godine u Crvenoj zvezdi jako prepoznatljiv mora da se gradi, neguje i održava.\nKako Vam se sviđa novi format Evrolige? Koje sve promene on zahteva kad je reč o trenerskoj struci? Ritam je sličan onom u NBA?\n– Izrečene su brojne pozitivne ocene, počevši od dosta zanimljivih, atraktivnih i kvalitetnih mečeva. Tek treba da se vidi o čemu se zapravo radi. Ostavio bih neku definitivnu ocenu ovog koncepta za kasnije, makar još jednu sezonu. Ono što je premijerno, može da ima drugačiju karakteristiku od onoga što stvarno jeste, sa svim svojim prednostima i eventualnim manama. Treba vremena da bi koncept bio okarakterisan onakvim kakav jeste.\nTreneri su dovedeni u novu situaciju. Smanjen je prostor za oporavak. Predsednik moskovskih „armejaca” Andrej Vatutin rekao je da će CSKA na leto poslati svoje doktore da vide kako to rešavaju u San Antoniju.\n– Imali smo pet nedelja s dva evroligaška meča i relativno dobro smo to izneli. Nije bilo jednostavno. Tek predstoji pronalaženje optimalnih postupaka kako bi se ti napori najbolje rešili. Crvena zvezda je bila u najtežoj situaciji od svih ekipa. Imali smo najmanje mogućnosti da prevaziđemo poteškoće koje je nametao kalendar sezone, teška putovanja i izostanak čarter letova. Pogledajte, Baskonija završi meč protiv nas i kod kuće su u jedan sat posle ponoći, a nama do Vitorije treba skoro ceo dan da dođemo i dan da se vratimo. To su momenti koji imaju veliki uticaj. Imali smo taj Kazanj, 25 sati puta, vratimo se pa igramo protiv Cibone u Zagrebu. To možda ne donosi posledice odmah, ali u dužem periodu mora da se odrazi na sve nas. Svakako, to je povezano i sa širinom igračkog kadra, recimo CSKA ima 14 igrača koji u svakom trenutku mogu da doprinesu. Igrali su bez Teodosića i De Koloa pa su ipak savladali Makabi u Tel Avivu.\nZabeležili ste sjajan bilans, 16 pobeda u Evroligi. Ipak, povrede, od kojih je ona Stefana Jovića izazvala najveću zabrinutost u javnosti, te neverovatan splet okolnosti uslovili su da ne prođete u top 8. Šta ste rekli igračima posle poslednjeg meča s Darušafakom?\n– Čestitao sam im. Sjajno su se pokazali u Evroligi. S obzirom na to što nas je očekivalo i što nas još očekuje. Tu je analiza završena. Nema nikakvih razloga da razmišljamo o onome što je bilo, nego treba da se okrenemo onome što nas čeka. Znamo šta treba i kako treba to da uradimo.\nA šta ste rekli nakon pobede nad Cedevitom u trećem meču i izborenog plasmana u Evroligu?\n– Bili smo jako dobri u sva tri meča s Cedevitom. Uspeli smo da iskoristimo neke naše prednosti. Imali smo jak ritam utakmica, Zagrepčani su imali znatno bolju situaciju. Mi smo dva dana pred utakmicu igrali s Darušafakom, pa dva dana polufinale sa Budućnošću, pa dva dana Uniks, pa dva dana Podgorica, i tako dalje. Ali gradili smo atmosferu da nam fokus bude adekvatan ozbiljnosti trenutka. Uspeli smo u tome. Iznenadio sam ih tako što sam im dao nekoliko dana odmora. Neka uživaju u ostvarenju jednog od ciljeva, a to je izborena viza za takmičenje u Evroligi.\nKo će ove godine osvojiti F4?\n– Rano je reći. Nešto izvesnije biće kad se vidi ko će na fajnal for. Ove godine je posebno bitno ovo što se dešava u plej-ofu, pa onaj period do fajnal fora može da donese neke stvari koje mogu konkretno da utiču na svaku ekipu. Šta će se desiti na fajnal foru, nije realno govoriti o tome. Jedan slučaj, jedna povreda može da promeni iz korena celu stvar. Bilo je dosta povreda, a još su veliki napori.\nKo se makar malo izdvaja kao favorit?\n– Ništa nije iskristalisano. Sad je Fenerbahče igrao kompletan protiv Panatinaikosa i pokazao da prednost domaćeg terena skoro da i ne postoji. Oni mogu daleko da doguraju, a doskoro su igrali bez nekoliko igrača i izgledalo je da će sve biti drugačije. Fenerbahče je napravio veliki brejk u Atini i može se očekivati da oni to ne ispuste. Može se reći da će Real opravdati ulogu favorita protiv Darušafake, mada im to neće biti lako. CSKA ima prednost u odnosu na Špance, ali Baskonija je jako žilava ekipa. Moskovljani su ipak pokazali da možemo da ih očekujemo na fajnal foru. Olimpijakos ima prednost u odnosu na Efes. Ipak, videćemo kako će se sve to odvijati.\nVaše kolege kažu da su tri godine minimum da bi trener mogao da ostvari svoje ideje, ali da ne bi trebalo ići preko pet godina. Kakvo je Vaše mišljenje o tome?\n– Nekome je potrebno godinu, a nekome više…\nKako se osećate kad čujete: „Jedan je Radonjić Dejan”?\n– U tim trenucima osetim jačanje obaveze i stvaranje dodatne motivacije da budemo još bolji. To mi podiže adrenalin.\nImate brojne reprezentativce u timu. Jović i Simonović su bili u Riju, Mitrović, Gudurić, Dangubić i Kuzmić su pod skenerom. Da li se čujete sa selektorom Aleksandrom Đorđevićem?\n– Imamo dobru komunikaciju. Sale je maksimalno pomogao da nađemo rešenje kako bi Stefan Jović mogao da ode na pregled u Minhen. Pričamo o individualnim situacijama igrača, ali i onako, generalno. Mi treneri nađemo dosta interesantnih tema, posebno o stvarima koje su bitne za reprezentaciju.\nŠta mislite o izjavi selektora Đorđevića da je vreme da Srbija napadne evropsko zlato?\n– Iskreno se nadam da će biti učinjeno sve da se okupi kvalitetan sastav, kao i da će Sale, što je i dosad radio s reprezentacijom, napraviti dobar rezultat. To je dobro za sve nas i za celu srpsku košarku!\nTags Dejan RadonjićIntervjukošarkasrvena zvezda\nINTERVJU, MUTA NIKOLIĆ: Žalim što nisam osvojio Evroligu! ISPOVEST, VLADE ĐUROVIĆ: Zvezdini stranci su pomoćni igrači KOŠARKA: “Ne mrzim Čoviča”-Duško Vujošević TI SI ĆERKO TATIN SIN


Vesti online / Scena / Film / Prelepa Monika Beluči stigla u Trebinje\nPrelepa Monika Beluči stigla u Trebinje\nČuvena italijanska glumica Monika Beluči danas je doputovala u Trebinje, gde će narednih dana sa proslavljenim srpskim režiserom Emirom Kusturicom snimati film "Ljubav i rat".\nMonika Beluči je u Trebinje došla oko 17.00 časova sa aerodroma Ćilipi, a uz buket cveća domaćini su joj poželeli dobrodošlicu i ugodan boravak u ovom gradu.\nIspred hotela "Platani", gde je smeštena, slavna glumica je pozirala mnogobrojnim fotografima i snimateljima.\nMonika Beluči u Trebinju\nItalijansku glumicu je dvadesetak novinarskih ekipa iz Republike Srpske, Srbije i Federacije BiH čekalo ispred hotela "Platani" u centru grada gde će narednih dana biti smeštena.\nOsoblje hotela "Platani" Srni je potvrdilo da je glumica bila veoma skromna i da nije imala nikakve posebne zahteve, te da joj je soba spremljena kao i za druge goste.\nNa meniju je uobičajena hrana, a jedino su u sobi spremili za glumicu domaće hercegovačke proizvode - med, smokve, grožđe i vino. Kako je ranije najavljeno, očekuje se da na setu glumicu poseti i porodica, odnosno suprug Vinsent Kasel sa ćerkama, ali datum njihovog dolaska još nije potvrđen.\nEmir Kusturica će režirati film i tumačiti glavnu mušku ulogu. Film će biti sastavljen iz tri polučasovne priče, koje govore o dobroti, ljubavi i ratu.\nFILM Monika Beluči ponovo u Trebinju\nEX YU Dodik: Nije oružje Komšićeva imovina\nFILM Monika Beluči progovorila srpski!\nUtorak 13.08.2013. 21:04\nOna nije oupste prelepa...samo puno poznata....


Izmene u dilerskoj mreži Renault-Dacia - Automagazin\nOd 20. Avgusta 2011. godine, Auto Centar Marković, Gocka 59 u Beogradu, nije više Renault ni Dacia ovlašćeni koncesionar, samim tim je izgububio pravo na prodaju i servisiranje obe marke automobila. Sporazumni raskid ugovora o prodaji kao i servisu je stupio na snagu danom potpisivanja istog...\nSvaka popravka u garanciji neće biti prihvaćena kao ni mogućnost kupovine novih automobila.


Vidić: Sram vas bilo, sistem radi za vas i menadžere! - Sportklub\nReprezentacija Autor:Branimir Smilić19. nov. 202014:00 > 14:09\nEURO 2020FSSfudbalska reprezentacija SrbijeNemanja Vidić


“Ružica” iz Riđice raj za ljubitelje etno turizma – SveVesti.net\nPoslednjih godina vlada sve veće interesovanje za posetu seoskim domaćinstvima i Etno kućama, a ruralni turizam je sve više zastupljen i u Zapadnobačkom okrugu, naročito u vreme pandemije kada je sve manje putovanja u inostranstvo. U Riđici, poznatoj po dobrim vinima, jednoj rečici Plazović(Kiđoš) preko koje u mestu ima čak 16 mostova, veliku pažnju privlači jedinstvena dalmatinska Etno kuća “Ružica”, koja se nalazi na rubu sela i samo dva kilometra od granice sa Mađarskom.\nStara kolevka, škip za hleb, preslice sa vunom, pletene torbe i stotine drugih očuvanih stvari i detalja iz prošlosti mogu se videti u Etno kući “Ružica”, u Riđici. Različiti predmeti koje su preci Daliborke Milić, vlasnice gazdinstva, doneli iz Dalmacije, sačuvani su od zaborava, u njenoj roditeljskoj kući, koja je topos uspomena, topli kutkak za druženje i odmor, koje krepi srce i dušu.\n“Stare predmete sam sama nameštala po kući, po nekom svom ukusu tako da sve bude na mestu i da ima svoju priču. Sve sam to radila sa ljubavlju. Mnogi predmeti iz ove kuće su stari preko 100 godina. Na primer, drvena kolevka je iz 1903. godine, zatim mnogi ne znaju kako je izgledala “prakljača” iz 1904. godine koja je služila za pranje veša u to vreme, dalmatinska škrinja koja je doneta iz Dalmacije pre više od 100 godina, a u toj škrinji se nekada čuvala nošnja za devojke”, kaže Daliborka Milić, vlasnica Etno kuće “Ružica”.\nZa putnike namernike u ponudi su razni suveniri, sirevi i vina domaćih proizvođača, sokovi i kolači spravljeni po starinskim recepturama.\n“Prvi proizvod koji sam počela praviti pre nekoliko godina je džem od kajsija, pa pekmez od šljiva, kompot od višanja, sok, sirup i liker od višanja, nane i zove. Nisam u radnom odnosu,a sve ovo što je ovde radim iz ljubavi zato što ovo ovde sve volim”, kaže Milić.\nDaliborka objašnjava da je Etno kuća opremana starinama tokom posledje decenije, a pojedine predmete je dobila od meštana iz sela. Za budućnost ima planove, a prvi korak je izgradnja prenoćišta kako bi ponuda gazdinstva bila kompletna.\nPrevious Zvezda i Mega za trofej Kupa Koraća\nNext Opasnost od poledice i proklizavanja vozila


EKSLUZIVNI INTERVJU ZA "BLIC" Stoltenberg: Poštujemo odluku Srbije o neutralnosti - Centar za evroatlantske studije - CEAS\nObjavio Blic 14 novembar 2017 .\nOn ističe da je lično u većoj meri usredsređen na ono što NATO i Srbija još mogu da urade zajedno, uz puno poštovanje srpske politike vojne neutralnosti.\nKrajem septembra održali smo vežbu za pomoć u vanrednim situacijama u BiH. Srpsko osoblje je učestvovalo u njoj i dalo izvanredan doprinos. Srbija se ponudila da organizuje vežbe za pomoć u vanrednim situacijama u zemlji, i drago nam je što ćemo sarađivati sa srpskom vladom u osmišljavanju i sprovođenju vežbe, koja će poboljšati sposobnost osoblja širom regiona da reaguje u vanrednim situacijama kao što su poplave i šumski požari.\nKako komentarišete trenutne odnose između Srbije i NATO-a?\nMislim da su sadašnji odnosi vrlo dobri. Obe strane imaju pragmatičan pristup odnosu. Dosta praktično sarađujemo. Na primer, pomažemo srpskim snagama da procene nivo spremnosti i interoperabilnosti za učešće u mirovnim misijama UN i EU. Takođe sarađujemo u oblasti vojne reforme, posredstvom Grupe Srbija/NATO za reformu odbrane koja pomaže u modernizaciji oružanih snaga Srbije. Zatim, završili smo nekoliko projekata za bezbedno odlaganje više od 2.000 tona opasnog viška municije posredstvom povereničkih fondova koje vodi NATO. A sada se naša saradnja širi sa naučnog istraživanja na spremnost za reagovanje u slučaju katastrofe, pa sve do učešća u vojnim vežbama.\nNATO je svestan značajne uloge Srbije za stabilnost u regionu. Naš dijalog i praktična saradnja u oblastima koje sam pomenuo koriste Srbiji. Na primer, zajedničke vežbe doprinose većoj bezbednosti srpskih vojnika angažovanih u međunarodnim mirovnim operacijama; vežbe civila za reagovanje u vanrednim situacijama, poput one koja će uskoro biti održana u Srbiji, od neprocenljive su važnosti kada država mora da se uhvati u koštac s prirodnim katastrofama. Sve su tu dobre prilike da Srbija pokaže svetu da znatno doprinosi regionalnoj i međunarodnoj bezbednosti. U tom smislu, zahvalan sam što će Srbija sada dati doprinos kroz obučavanje iračkih vojnih medicinskih stručnjaka u Srbiji, u okviru NATO programa obuke za Irak.\nPredsednik Aleksandar Vučić insistira na tome da će Srbija ostati vojno neutralna.\nNa Srbiji je da odluči o tome kakvu će spoljnu i odbrambenu politiku voditi. Apsolutno poštujemo neutralnost Srbije. A neutralnost ne isključuje saradnju. NATO je razvio duboku saradnju s određenim brojem neutralnih država, uključujući i Švedsku, Finsku i Austriju. Imamo zajedničke vežbe, delimo informacije i imamo višegodišnji politički dijalog o zajedničkim problemima. Osim toga, mnoge države partneri NATO daju dragoceni doprinos u ljudstvu u misijama NATO, uključujući i Avganistan i (misiju za obuku, savetovanje i podršku avganistanskih oružanih snaga) “Resolute Support”.\nVeoma cenimo naše partnerstvo sa Srbijom i spremni smo da ga unapređujemo kroz blisku saradnju sa srpskim vlastima. Biće mi veoma drago da pozdravim predsednika Vučića sutra u sedištu NATO. Moja zamenica Rouz Gotmeler prisustvovala je inauguraciji predsednika Vučića i nedavno je govorila na Beogradskom bezbednosnom forumu zajedno sa premijerkom Anom Brnabić.\nOsim toga, moramo da razmotrimo aspiracije Srbije kada je u pitanju EU. Proces evropskih integracija zasnovan je na više principa koji obuhvataju promovisanje i očuvanje demokratskih vrednosti, poštovanje vladavine prava i dobrosusedske odnose. U tom smislu, Srbija se upustila u ambicioznu avanturu; ali putovanje se isplati, zato što će evroatlantska saradnja na kraju pomoći jačanju stabilnosti u regionu Zapadnog Balkana.\nŠta mislite o širenju ruskog uticaja na Balkanu? Da li na to gledate kao na pretnju?\nNATO ostaje potpuno posvećen stabilnosti i bezbednosti Zapadnog Balkana. Odlučni smo da pomažemo državama i regionu u sprovođenju reformi na dobrobit njihovih građana, bez obzira na to da li žele da se pridruže NATO-u. To će koristiti njihovim državljanima, njihovim zemljama i evroatlantskoj porodici u celini.\nPoštujemo suverenitet svake države u odlučivanju o političkim i bezbednosnim aranžmanima; od Rusije očekujemo to isto. To je osnovni princip evropske bezbednosti na koji smo se svi obavezali Završnim aktom iz Helsinkija. NATO u potpunosti poštuje neutralnost Srbije. Neutralnost nije prepreka bliskom partnerstvu. Finska i Švedska su neutralne države, a u isto vreme i bliski partneri NATO. Veoma nam je drago što jačamo partnerstvo sa Srbijom kao neutralnom zemljom.\nDakle, protiv ste spoljnog mešanja?\nSvako spoljno mešanje u demokratske procese neprihvatljivo je. Ljudi u Srbiji i na čitavom Zapadnom Balkanu vrlo dobro znaju koliko bi bilo opasno kada bismo se vratili u vreme kada su etnički sukobi bili iznad dobrosusedskih odnosa, a populistički slogani i retorika podrivali izglede za evropsku integraciju. Samo srpski narod može da odredi svoj put, ali njihova odluka, ma kakva bila, mora biti zasnovana na činjenicama, a ne na prevaziđenim mitovima i dezinformacijama.\nŠta nam možete reći o trenutnim odnosima između NATO i Rusije?\nPraktična saradnja NATO i Rusije i dalje je suspendovana zbog agresivnog ruskog delovanja u Ukrajini. U isto vreme, kanali političkog i vojnog dijaloga ostaju otvoreni. I dalje smo otvoreni za periodičan, fokusiran i smisleni politički dijalog s Rusijom na bazi reciprociteta, kao što je dogovoreno na Varšavskom samitu u julu 2016.\nSavet NATO-Rusija treba da odigra važnu ulogu kao forum za dijalog i razmenu informacija, kako bi se smanjio nivo nerazumevanja i povećala transparentnost. Od aprila prošle godine održali smo šest sastanaka, poslednji 26. oktobra. I dalje postoji fundamentalno neslaganje između NATO i Rusije po pitaju Ukrajine i načinu rešavanja krize.\nJasno smo stavili Rusiji do znanja da su geografske razmere i obim njihove vežbe „Zapad 2017“ znatno izašle iz okvira koji je Rusija ranije najavila. U isto vreme, složili smo se da je princip recipročnog obaveštavanja o vežbama koristan.\nVlast Severne Koreje da se urazumi\nKako komentarišete teške reči koje su razmenili američki i severnokorejski lideri Donald Tramp i Kim Džong Un?\nSjedinjene Države imaju neopozivo pravo da brane sebe i svoje saveznike. Na vlastima u Severnoj Koreji je da se urazume. Oni moraju da poštuju sve relevantne rezolucije Saveta bezbednosti UN. Upravo sam se vratio iz posete Japanu i Republici Koreji. Severnoatlantski savez i naši partneri duboko su zabrinuti zbog postupaka Severne Koreje. Žestoko osuđujemo testiranje balističkih projektila i nuklearne probe Pjongjanga.\nBeograd i lepa sećanja\nU Beogradu ste odrastali. Kada ste poslednji put bili u našem glavnom gradu privatno i da li imate vremena za takve trenutke?\nSrbija je deo moga života. Imam lepa sećanja na detinjstvo u Beogradu, gde sam kao dete živeo tri godine. I dalje se sećam ukusne srpske hrane, kao što su čevapčići, punjene paprike i, naravno, sladoled. Takođe se sećam mnogih dobrih prijatelja koje sam upoznao u to vreme, od kojih su neki bili ratni zarobljenici u Norveškoj tokom Drugog svetskog rata. Bilo mi je zadovoljstvo što sam imao priliku da se ponovo sretnem sa nekima od njih prošlog puta kada sam bio u Beogradu, pre skoro dve godine.\nIzgubili smo mnogo ljudi civila, vojnika i dece, mnogo mostova i pruge i putve koje ni dan danas nismo obnovili. U budućnosti neće biti mesta za našu osvetu već da čuvamo mir.\nAleksandar Vučić, Predsednik Republike Srbije na skupu povodom obeležavanja 20 godina od NATO bombardovanja\nSrbija ničim nije zaslužila NATO agresiju, koja je bila protivpravni akt protiv medjunarodnog poretka.


Muzej Pasterovog zavoda – Pasterov Zavod\nKONCEPT STALNE MUZEJSKE POSTAVKE PASTEROVOG ZAVODA U NOVOM SADU\nDušan Lalošević, Drago Njegovan, Gordana Bulović, Snežana Dobrić\nPasterov zavod Novi Sad, Hajduk Veljkova 1,\nMuzej Vojvodine, Novi Sad, Dunavska 35,\nMuzej Grada Novog Sada, Tvrđava 4.\nKompleks Pasterovog zavoda u Novom Sadu, republičke referentne ustanove za besnilo, utvrđen je za spomenik kulture 2001. godine. Kompleks obuhvata glavnu zgradu, drvenu zgradu pored glavne i bistu Luja Pastera u bronzi između zgrada, rad vajara Đorđa Jovanovića 1932. godine. Statutom zavoda regulisana je jedna od delatnosti, da čuva i izlaže medicinske instrumente i druge predmete od značaja za istoriju medicine. Zbirka starina za sada obuhvata stare mikroskope i drugu opremu iz vremena osnivanja zavoda, uzorke Hemptove vakcine protiv besnila, kolekciju medicinskih instrumenata dr Milana Simonovića, kolekciju lovačkih trofeja prof. dr Vojislava Jovanovića, nameštaj kabineta sudije Milana Minovića, kolekciju starih fotografija Pasterovog zavoda i drugih medicinskih ustanova u Vojvodini. Posebno je detaljno prikazan život i rad osnivača zavoda dr Adolfa Hempta (1874-1943.), rođenog Novosađana i tvorca najbolje modifikacije Pasterove antirabične vakcine. Izložbe i kolekcije su raspoređene u glavnoj zgradi i drvenoj kući koja se vodi kao „Hemptova kuća“, pošto je bila kadrovski stan prvog direktora. Kuća je, inače, dobijena na račun nemačkih reparacija posle Prvog svetskog rata.\nU glavnoj zgradi izložbeni prostor obuhvata kabinet direktora, kao i dve prostorije biblioteke, zatim sobu na spratu sa kolekcijom nameštaja i trofeja, kao i hodnik sa sitnim mobilijarom. Izložba u Hemptovoj kući, posvećena je životu i radu dr Hempta. Postavke su testirane do sada tri puta u okviru manifestacije „Noć muzeja“, kada su više stotina ljudi posetili Pasterov zavod.\nPasterovo otkriće vakcine protiv besnila predstavlja kamen temeljac moderne medicine. Pre ovog otkrića hemičar Paster (Louis Pasteur, 1822-1895.) je već stekao svetsku slavu nizom drugih, od otkrića uzroka pravilne fermentacije i kvarenja vina, bolesti svilenih buba, vakcine protiv antraksa, kao i mnogih drugih. Međutim, najveće uspehe postigao je u maloj laboratoriji profesora hemije u visokoj školi u Latinskom kvartu Pariza. Vakcina protiv besnila dovela je do osivanja Pasterovog instituta u Parizu 1888. godine. Ubrzo su sve države po svetu organizovale svoje vakcinalne ustanove, u većini pod imenom Pasterovih zavoda. Prvi srpski Pasterov zavod osnovan je u Nišu pod vladavinom kralja Milana 1900. godine. Austrougarska je imala dva Pasterova zavoda, u Beču i u Budimpešti, a u svim ostalim krajevima čak je sprečavala njihovo osnivanje. Dr Adolf Hempt, opštinski lekar u Lukavcu, pokušao je da osnuje Pasterov zavod 1912. godine, ali nije uspeo u tome iako je za novi zavod bila podignuta vrlo lepa zgrada sredstvima fabrike sode u Lukavcu. Posle oslobođenja i ujedinjenja, u Kraljevini SHS osnivane su brojne preventivno-medicinske ustanove i Pasterovi zavodi u Zagrebu (1919), Novom Sadu (1921) Sarajevu (1922) Celju 1924, Beogradu i Skoplju 1926. godine.\nMetoda pripreme potpuno mrtve vakcine protiv besnila koju je prvi u svetu uveo dr Hempt 1925. kao direktor Pasterovog zavoda u Novom Sadu, uskoro je prihvaćena u celoj Kraljevini Jugoslaviji, a zatim i u većini evropskih država. Novosadski Pasterov zavod ostao je jedini u državi posle 1928. dok su ostali prerasli u higijenske zavode i prestali su da proizvode vakcinu protiv besnila.\nZbog svog značaja za istoriju zdravstvene kulture, a manje i zbog arhitektonskih vrednosti zgrada, Pasterov zavod u Novom Sadu utvrđen je za spomenik kulture Prema Službenom listu R. Srbije iz 2001. godine, kompleks Pasterovog zavoda kao spomenika kulture obuhvata tri dela, glavnu zgradu iz 1921, Hemptovu drvenu kuću iz 1922, kao i bistu Luja Pastera iz 1932. godine. U delovodnom protokolu Uprave za Baranju, Bačku i Banat od septembra 1921. godine postoji zabeleška da se Građevinskoj direkciji stavi na raspolaganje 350.000 dinara za zidanje Pasterovog zavoda u Novom Sadu. Do juna 1922. godine završena je elegantna mala zgrada sa tri etaže u koju su počeli da dolaze pacijenti na vakcinaciju protiv besnila. Drvena kuća u neposrednoj blizini montirana je 1922. godine kao kadrovski stan direktora dr Hempta, a dobijena je od nemačkih reparacija za Prvi sv. rat. Bistu Luja Pastera izradio je akademik Đorđe Jovanović 1932. godine na osnovu porudžbine dr Hempta, za 9.000 dinara. Dr Hempt je organizovao prikupljanje novca kao dobrovoljnih priloga za podizanje biste, o čemu je vodio preciznu evidenciju. Prilozi su obično bili 10 – 20 dinara.\nPrikupljanje umetničkih predmeta u Pasterovom zavodu počeo je dr Hempt. Kada je bio na prvoj međunarodnoj konferenciji o besnilu u Parizu 1927. godine, kada je njegova metoda pripreme vakcine dobila međunarodno priznanje, dr Hempt je doneo sliku Luja Pastera, reprezentativno ulje na platnu dimenzija 115×95 cm, rad Pjera Petija (Pierre Petit, 1832-1909.), koju je ovaj autor radio prema svojoj fotografiji Luja Pastera iz 1893. Dr Hempt je doneo i ovu fotografiju, a slika je plaćena 3320 dinara.\nNemeštaj kabineta direktora koji obuhvata dve kožne fotelje i dvosed, mali klupski okrugli sto i pisaći sto, kao i vitrinu za knjige, autentičan je mobilijar Pasterovog zavoda. Postoji podatak da je nameštaj izrađen kod tapetara Šeparovića u Dubrovniku 1929. godine. 2\nBista kralja Milana, rad prim. dr Vladimira Jokanovića, stoji u kabinetu direktora kao podsećanje da je kralj odlikovao Pastera ordenom Sv. Save prvog reda 1886. godine i omogućio osnivanje prvog srpskog Pasterovog zavoda u Nišu 1900.\nOd medicinske opreme sačuvano je više starih mikroskopa, (slika 1) koji su se koristili u dijagnostici besnila u Pasterovom zavodu. U to vreme bili su najboljeg kvaliteta, najstariji je od fabrike Rajhart (Reichert) iz Beča. Sačuvane su i fotografije lekara Pasterovog zavoda sa ovim mikroskopima, naprimer fotografija dr Ljubice Štrboje .\nSlika 1: Mikroskop vrhunske proizvodnje fabrike Rajhart (Reichert) iz Beča, kolekcija Pasterovog zavoda.\nPorodica Simonović iz Sremske Kamenice čuvena je po trojici braće koji su bili lekari. To su bili Radivoj, Milan i Svetislav. Svi su učestvovali u Prvom svetskom ratu, na Solunskom frontu, a Svetislav je bio i lični lekar kralja Petra. Instrumenti dr Milana Simonovića poklon su muzejskoj zbirci Pasterovog zavoda prof. dr Milane Obradović – Tomašev, plastičnog hirurga. U kolekciji je preko sto instrumenata, među kojima su izvanredno očuvani testera za amputacije i serija ginekoloških instrumenata, forcepsa, kraniotoma itd.\nKolekcija je povezana sa radom Pasterovog zavoda i ekologijom besnila i Vojvodine. Profesor Jovanović je bio veterinar vrlo bogate profesionalne biografije. Sa prvim autorom ovog rada organizovao je vakcinaciju vukova i lisica protiv besnila na Deliblatskoj peščari 1999. godine, prvu u Srbiji. Kolekcija trofeja, među kojima su, kao lovački trofej posebno vredni rogovi jelena, vrlo je atraktivna za posetioce Pasterovog zavoda.\nKabinet odslikava vreme pre Drugog svetskog rata, u kome je Milan Minović bio sudija u Subotici. Darodavac garniture je prof. dr Ljiljana Somer, nekadašnji šef Katedre za histologiju i embriologiju Medicinskog fakulteta u Novom Sadu, unuka sudije Minovića. Garnitura se sastoji od dve fotelje i dvoseda u duborezu tapaciranih kožom, klupskog stolića i pisaćeg stola u duborezu. Milan Minović nosilac je ordena Jugoslovenske krune.\nObnovljena drvena kuća podignuta 1922. godine kao tipski objekat od ratnih reparacija od Nemačke za Prvi sv. rat, tzv. Dekerova baraka, služila je kao kadrovski stan prvog direktora. Sada se koristi kao sala za kontinuiranu medicinsku edukaciju, a predviđeno je i otvaranje kafea u prizemlju.\nAprila 2018. Pasterov zavod je potpisao ugovor s Muzejom Vojvodine da se organizuje depandans muzeja u Pasterovom zavodu. U ugovoru stoji: „U okviru Muzeja Vojvodine formiraće se zasebno odeljenje „Depandans Pasterov zavod“ sa stalnom postavkom muzejskog fonda zdravstva, koju nije moguće otuđiti po bilo kom osnovu. Medicinska muzejska zbirka će biti smeštena u Zavodu za antirabičnu zaštitu- Pasterov zavod, Novi Sad, koji će obezbediti sredstva za potrebnu opremu koja je neophodna za normalno funkcionisanje Zbirke…“ Time su se stekli uslovi da se postepeno formira stalna postavka a dragoceni arhivski i fotografski materijal o zdravstvu pre Drugog svetskog rata kompletno istraži, obradi i sačuva. Otvaranje stalne postavke planira se u 2021. godini, a povod će biti obeležavanje stogodišnjice Pasterovog zavoda.\nUgovor za muzejUgovor za muzej\nLalošević, D. Dr Adolf Hempt i osnivanje Pasterovog zavoda u Novom Sadu. Novi Sad: Medicinski fakultet, 2008.\nLalošević, D. „Život u Hemptovoj kući“. Sveske Matice srpske građa i prilozi za kulturnu i društvenu istoriju, serija prirodnih nauka, 14(2012): 29–35.\nLalošević, D. „Adolf Hempt (1874-1943)“. U Život i delo srpskih naučnika, urednik Vladan Đorđević, knjiga 14, 1–36. Beograd: SANU Beograd, 2014.\nLalošević, D, Bulović, G. „Istorijsko i kulturno nasleđe Pasterovog zavoda u Novom Sadu“. USpomenica 95 godina Pasterovog zavoda u Novom Sadu, urednik Dušan Lalošević, 71-90. Novi Sad: Pasterov zavod, 2016.\nPetrović, M. „Alivizatos i Hempt – njihov doprinos jugoslovenskoj i svetskoj rabiologiji”. Med. Pregl. 1986; 34 (9-10): 489-93.\nŠtrboja, LJ. „Snabdevanje vakcinom protiv besnila u Srbiji za vreme okupacije 1941-1945. god“. Srp Arh Celok Lek. 1978 106(12):1113-1115.


Vesti online / Vesti / Društvo / Mađari biju, a Srbi nas uče\nMađari biju, a Srbi nas uče\nPrepuno dvorište. Dok dečaci trče za loptom, devojčice se došaptavaju po ćoškovima. Neko sluša muziku ili uvežbava koreografiju za priredbu, neko piše domaći zadatak u poslednji čas. Na prvi pogled, sasvim obična atmosfera za veliki odmor. Ipak, Osnovna škola "Branko Pešić" u Zemunu potpuno je različita od ostalih obrazovnih ustanova.\nBrisanje svih granica: Avganistan i Beograd zajedno u klupi\nOtvorila je svoja vrata svima koji su nepoželjni na drugim mestima. Više od 80 odsto učenika čine romska deca koja po prvi put upisuju prvi razred sa 10, 11, 12 godina... Oni nisu stigli da upišu neku drugu školu kada je bilo vreme, ali svakako nisu zakasnili.\nOsim toga, ova škola je specijalizovana za obrazovanje odraslih. Takvih koji nisu završili osnovnu školu u Srbiji ima više od 700.000. U njoj nije neobično da u klupi sedi i čovek od 50 godina koji uči da čita i piše. Niko nikoga ne osuđuje, svi su poštovani. U skladu sa tim duhom, kada su zatvorene granice za migrante koje je put naneo u Srbiju, ova škola ih je dočekala raširenih ruku. Centar za obrazovne politike i Unicef su u saradnji sa Ministarstvom prosvete sproveli projekat uključivanja izbeglica u obrazovni sistem.\nŠkolu je sagradila Crkvena opština Zemun 1872. godine. To je prva školska zgrada u ovom kraju. Posle Prvog svetskog rata zvala se Državna narodna osnovna škola Gornji grad, a za vreme Drugog svetskog rata u zgradi je bila smeštena okupatorska vojska. Posle oslobođenja učitelji su napravili popis nepismenih i pokrenut je analfabetski tečaj za decu i odrasle. Sa njima se radilo po skraćenom programu. Do 1953. bila je četvororazredna, a onda je postala osmogodišnja. U jednom periodu je bila u sastavu Radničkog univerziteta u Zemunu. Od 1969. počinje samostalno da radi kao Škola za osnovno obrazovanje odraslih Zemun. Od 2000. nosi naziv Osnovna škola "Branko Pešić".\nPišu na ćirilici\nDirektor škole Nenad Ćirić na početku razgovora za "Vesti" ističe da su spremni za to jer su naviknuti na rad s osetljivim grupama:\n- Naše kolege su bile na seminaru za rad sa migrantima, a i deca su prošla radionicu. Bilo je potrebno napraviti dobru pripremu. U prvoj grupi bio je 21 učenik od kojih desetoro nikada nije išlo u školu. Ne znaju ni da čitaju, ni da pišu. Imaju između 13 i 18 godina, a u Srbiji su bez roditeljske pratnje. Ne znaju srpski, engleski govore malo ili nikako, pa je nastava organizovana tako da dva časa dnevno slušaju srpski jezik, a preostala dva imaju nastavu iz drugih predmeta. Prilagodili smo im raspored terminima doručka i ručka u kampu, kako ne bi propuštali obroke.\nŠkola je dobila prevodioca kako bi se ovim đacima olakšao boravak i učenje. Direktor napominje da ima i mališana koji srpski i engleski znaju bolje, te su preuzeli svojevrsnu ulogu mentora vršnjacima.\nĆirilica zamenila arapsko pismo\n- Iz te prve grupe petoro nas je napustilo i uspelo da pređe granicu. Jedan divan mladić je završio u mađarskom zatvoru jer je ilegalno pokušavao da uđe u tu zemlju. Petoro učenika je prešlo u srednju PKB školu. Ukupno ih je 50-ak prošlo kroz našu školu od decembra - kaže Ćirić.\nOd kako su migranti stigli u školu, prevodilac Kamran Mirza Rad u školi je svakodnevno. On je pre 30 godina došao u Srbiju da se školuje, i odlučio da tu i ostane.\n- Kada je počela migrantska kriza, znao sam da moram na neki način da pomognem. Znam njihov jezik, što njima mnogo znači. Razumem koliko im je teško da se naviknu na evropski način života i ja sam tu da im to olakšam. Ovoj deci je potrebno mnogo ljubavi, kao i svim ostalim mališanima. U mnogim su ih zemljama maltretirali, a ovde su dočekani toplo. To oni mnogo cene. Ne traže ništa osim poštovanja, a Srbija im je to pružila - rekao je Kamran.\nDok se oni koji su tek stigli u ovu školu muče sa rečima srpskog, ima onih koji su tu već mesecima i savladali su jezik, kao i pisanje na ćirilici. Oni pomažu novopridošlima u učenju.\n- Oni su preko noći odrasli. Iako po godinama deca, oni su zbog svega što ih je snašlo postali ljudi. Trudimo se da im ulepšamo boravak - veli direktor.\nInače, migranti svakog meseca dobijaju školski izveštaj, kako bi, gde god da odu, mogli da pokažu šta su naučili.\nAbdulbasir ima 18 godina i u Srbiju je stigao iz Avganistana. Na put je krenuo sam, jer nije bilo dovoljno novca da krene cela porodica.\n- Nije bilo lako. U mestu odakle ja dolazim nije bilo škole. Ovde mi se pružila mogućnost za to i veoma sam srećan. Mnogo bih voleo da nadoknadim propušteno. Pet puta sam pokušao da nastavim put, ali sam pet puta dobio batine od mađarske policije. Za sada ostajem ovde - kaže Abdulbasir. Njegovi drugovi Harun (15) i Samim (16) takođe su došli iz Avganistana. Ova tri momka su se prvi put srela u kampu u Krnjači. Lakše im je kada sa nekim dele teskobu teškog putovanja.\n- Imam braću i sestre. Nismo svi mogli da krenemo. Nadam se da ću se snaći, pa ću ih povući sa sobom. Želja mi je da odem u Austriju, da nastavim obrazovanje, pa onda i da se zaposlim - ispričao je Harun.\nSin sedmi, tata treći razred\nU OŠ "Branko Pešić" nije neobična situacija da se u klupi nađu zajedno učenik od 50 i onaj od 15 godina. Tamo godine nisu prepreka, a ovi mlađi često pomažu starijima u savladavanju gradiva. Nije retko ni da deca motivišu roditelje da završe osnovnu školu.\n- Imali smo istovremeno i roditelje i decu u klupama. Dešavalo se da dete, na primer, pohađa sedmi, a roditelj treći razred. To je za nas sasvim normalna pojava - kaže direktor Ćirić.\nOn je u domovini završio peti razred, a posle toga je izbio rat, te je zbog toga odlučio da je napusti.\n- Da sam ostao tamo, ne bih imao izbor. Ili bi mene ubili, ili bih uzeo pušku u ruke ja da ubijam. Ja to nisam želeo, pa sam odlučio da pobegnem odatle. Ovde mi je sada lepo, imam nove prijatelje, sviđa mi se što imam priliku da učim - kaže Harun.\nU školi ima simpatiju, ali stidljiv po prirodi, nije želeo da otkrije njeno ime.\nSamim je iz rodne zemlje krenuo u London. Tamo ga čeka brat.\n- Ja sam kod kuće završio 12 razreda. Voleo bih da u Engleskoj nastavim školovanje, zaposlim se, živim mirno i bez rata. Srbija je lepa zemlja, ljudi su vrlo srdačni i rado bih ostao ovde kada bih imao priliku da se zaposlim. Međutim, ovde je velika nezaposlenost, pa sumnjam da bi za mene bilo posla - iskren je Samim.\nU Srbiji mu se posebno dopadaju devojke, za koje kaže da su prelepe.\n- Hodam ulicama i sve su devojke neodoljive. To je prosto neverovatno - oduševljeno kaže.\nO strahotama koje su tri mladića prošla na putešestviju preko Irana, Turske, Bugarske, Makedonije, ne žele da govore mnogo. Najteže im je bilo u Bugarskoj, jer su tamo videli i smrt, ali se trude da zaborave sve to, a ljudi u Srbiji im u tome pomažu.\nUčenici škole su nove prijatelje iz dalekih zemalja prihvatili kao rođene. Niko ne bi mogao da primeti da se poznaju tek nekoliko meseci.\nDirektor Ćirić naglašava da je OŠ "Branko Pešić" utočište mališanima iz marginalizovanih društvenih grupa, pa zato ne čudi što se učenici s izbeglicama sjajno slažu.\n- Mi smo kao Ujedinjene nacije, primamo sve kojima smo potrebni. Naši učenici nisu krenuli sa šest-sedam godina u prvi razred, kada i većina dece. Uglavnom potiču iz brojnih, nefunkcionalnih porodica sa bezbroj problema. Žive na krajnjem rubu siromaštva, mnogi od njih i u kartonskim naseljima. Roditelji su često nepismeni, a deca su prepuštena sama sebi.\nNeki od njih nemaju nikakva dokumenta, nebriga roditelja je ogromna, pa je veliki uspeh kada uopšte u bilo kom uzrastu dođu ovde - rekao je direktor.\nZaposleni iz ove škole odlaze redovno u naselja u kojima žive Romi, razgovaraju sa roditeljima, motivišu ih da šalju sinove i kćerke u školu.\n- Zbog specifičnih okolnosti u kojima naši učenici žive, mi mnogo više vodimo brigu o njima. Oni žive teško. Čim dovoljno odrastu, sa roditeljima se bave sakupljanjem sekundarnih sirovina i različitim sezonskim poslovima. Dešava se da zimi dođu u školu i nekoliko sati ranije da bi se ugrejali jer je ovde toplo. Izvlačimo iz njih maksimum. Prednost je što su odeljenja manja, svakom đaku se posvećuje pažnja. Prilagođavamo se njihovim mogućnostima kako bismo im olakšali školovanje - objašnjava naš sagovornik.\nViše od 50 odsto učenika upisuje različite srednje zanatske škole, što je za sve zaposlene veliki uspeh.\n- Za decu koja dolaze iz sredina gde je najveći uspeh raditi u Gradskoj čistoći, podvig je dati im zanat u ruke kako bi mogli kasnije da nađu posao - zaključuje Nenad Ćirić.\nŠkola organizuje više od deset različitih sekcija za decu, redovno prave raznovrsne priredbe i na taj način se trude da đacima organizuju i slobodno vreme. Mogu da izaberu sportske sekcije, ali i likovnu, dramsku, muzičku, literarnu, a imaju čak i plesnu. Kako kažu, retko se desi da neko poseti ovu školu, a da je ne napusti očaran duhom i šarmom njenih učenika.\nOdlaze zbog trudnoće\nPoseban problem sa kojim se zaposleni suočavaju jeste odustajanje devojčica od školovanja zbog trudnoće.\n- Vrlo često učenice od 13-14 godina ostanu trudne, pa zbog deteta i pritiska okoline odustaju od školovanja. Romkinje se rano udaju, nemaju podršku okoline, te zbog toga veliki broj devojčica ne završi osnovnu školu - ispričao je direktor Ćirić.\nOŠ Branko Pešić\nSRBIJA Beograd šokiran najavom Mađarske\nSVET Mađarska vojska na granici sa Hrvatskom\nSRBIJA "Hrvatska ne ume da upravlja krizom kao što je to radila Srbija"


Vesti | Noć knjige je produžena do subote u 18 sati! | Delfi knjižare | Sve dobre knjige na jednom mestu\nNoć knjige je produžena do subote u 18 sati!\nObaveštavamo sve posetioce sajta da smo doneli odluku da zbog velikog interesovanja samo na sajtu www.delfi.rs produžimo trajanje Noći knjige do subote, 15. decembra u 18:00.\nNoći knjige su se pridružili i drugi izdavači čija će izdanja moći da se kupe sa cenama sniženim do 20%: Agape knjiga, Agora, Akia Mali Princ, Arete, Arhipelag, Clio, Čarobna knjiga, Darkwood, Data status, Dereta, Dibidus, Draslar, Evro Book, Filip Višnjić, Finesa, Geopoetika, Globosino, Heliks, Sezam Book, Izdavačka kuća Strahor, JRJ, Karupović, Kontrast izdavaštvo, Kosmos izdavaštvo, Kreativni centar, Leo Commerce, Lom, Makart (Booka i Paladin), Miba Books, NID Kompanija Novosti, Orfelin izdavaštvo, Partenon, Pčelica izdavaštvo, Plato izdavaštvo, Propolis Books, Psihopolis, Samizdat d.o.o., Službeni glasnik, Solaris, Srpska reč, Sun promo, Tanesi, Urban Reads, Valera, Verba, Vukotić Media, Vulkan izdavaštvo, Zadužbina Vladete Jerotića.\n17.10 – Keri Čin\n17.20 – Miomir Petrović\n17.30 – Luka Mičeta\n18.00 – Marija Jovanović\n18.10 – Stefan Tićmi\n18.20 – Zorica Karanović\n18.30 – Mirjana Bobić Mojsilović\n18.45 – Simonida Milojković\n19.00 – Lea Stanković\n19.20 – Dejan Mihailović\n19.40 – Ljubivoje Ršumović\n19.50 – Aca Seltik\n20.00 – Iva Kolega\n20.15 – Marko Braković\n20.30 – Vesna Radusinović\n20.45 – Igor Marojević\n20.50 – Čedomir Antić\n21.15 – Branko Rosić\n21.30 – Vladimir Kecmanović\n21.40 – Goran Marković\n17.00 – Stefan Tićmi\n17.10 – Vladeta Janković\n17.20 – Dragoslav Mihailović\n17.30 – Dušan Miklja\n17.45 – Miroslav Mišković\n18.15 – Bojan Ljubenović\n18.30 – Vuk Drašković\n19.00 – Marija Jovanović\n19.15 – Keri Čin\n19.30 – Vesna Radusinović\n20.00 – Branko Rosić\n20.15 – Goran Marković\n21.00 – Iva Kolega\n21.15 – Marko Braković\n21.45 – Igor Marojević Delfi Delfi knjižara „Miloš Crnjanski“\n17.30 – Svetlana Preradović\n18.00 – Vladeta Janković\n18.10 – Dragoslav Mihailović\n18.20 – Dušan Miklja\n18.30 – Miomir Petrović\n19.15 – Zorica Karanović\n19.15 – Branko Rosić\nDelfi knjižara Immo centar\n17.30 – Mirjana Bobić Mojsilović\nDelfi knjižara Novi Beograd\n18.15 – Igor Marojević\nVoditeljka: Mirela Mitrić\nDelfi knjižara Immo Outlet centar (Gandijeva 21, Novi Beograd) – radno vreme do 21.30\nBudite budni uz knjigu u petak, 14. decembar od 17 sati do ponoći!


Uhapšena kriminalna grupa - Valjevo\nPosted by: REDAKCIJA VALJEVSKA POSLA in Valjevo 9. July 2019.\tComments Off on Uhapšena kriminalna grupa\nHapšenje MUP PU Valjevo\t2019-07-09\nTagged with: Hapšenje MUP PU Valjevo\nPrevious: Počinje “BOOKa u Dvorištu” i akcija “Najmanje jedna”\nNext: Valjevski srednjoškolci u fabrici “Audi”


Indeks transparentnosti lokalne samouprave LTI 2017 - konferencija za novinare\nPočetak Aktuelno Obaveštenja Indeks transparentnosti lokalne samouprave LTI 2017 - konferencija za novinare\nVas poziva na konferenciju za štampu\nIndeks transparentnosti lokalne samouprave LTI 2017\nkoja će se održati u ponedeljak, 29. maja 2017. sa početkom u 11.00 časova,\nu prostorijama Medija centra, Terazije 3, II sprat, Beograd\nO temi konferenciji:\nPitanje borbe protiv korupcije u lokalnim samoupravama nikad nije bilo aktuelnije. Svi gradovi i opštine imaju obavezu da do polovine ove godine usvoje sopstvene lokalne antikorupcijske planove. Transparentnost Srbija godinama prati koliko lokalne samouprave poštuju obaveze utvrđene zakonima (Zakon o javnim nabavkama, Zakon o slobodnom pristupu informacijama i drugi) i pomaže im u uspostavljanju dobre prakse. Da bi ovo praćenje bilo sveobuhvatnije, na osnovu iskustava Transparency International iz drugih zemalja, napravili smo Indeks transparentnosti lokalne samouprave (LTI), istraživanje koje prati i sprovođenje zakonskih obaveza i dobre prakse u prevenciji korupcije.\nNakon što je 2015/2016 rangirala sve opštine i gradove u Srbiji na osnovu Indeksa transparentnosti lokalne samouprave, Transparentnost Srbija je ove godine, uz podršku Misije OEBS-a u Srbiji, obavila istraživanje na uzorku koji obuhvata najveće gradove, mesta koja su u prvom rangiranju bila među najboljima i najlošijima i opštine i gradove u kojima su u međuvremenu održani okrugli stolovi posvećeni povećanju transparentnosti. LTI je formulisan na osnovu 86 indikatora iz oblasti kao što su informacije o radu skupštine i veća, informacije o budžetu, javne rasprave, javna preduzeća i ustanove, javne nabavke, informatori o radu, slobodan pristup informacijama, lokalna samouprava i građani.\n11.00 – 11.05. Pozdravna reč, Vladimir Goati, predsednik Transparentnost Srbija\n11.00-11.10 – Predstavljanje istraživanja i rezultata - koje su najtransparentnije opštine i gradovi, u kojim oblastima je dostupno najviše, a u kojim najmanje podataka - Zlatko Minić, saradnik Transparentnosti Srbija\n11.10-11.20 – Preporuke za unapređenje transparentnosti gradova i opština– Nemanja Nenadić, programski direktor Transparentnosti Srbija\n11.20- 12.00– Diskusija, pitanja i odogovori.Predstavnici gradova i opštinakoji su obuhvaćeni ovogodišnjim istraživanjem će dobiti priliku da komentarišu nalaze. Novinari i drugi učesnici će imati priliku da postave pitanja govornicima.\nBeograd, 25. maj 2017.


Nove osnovice osiguranja - niže za 10,06 odsto | Kamatica\nPočetna > vest > Nove osnovice osiguranja - niže za 10,06 odsto\nNove osnovice osiguranja - niže za 10,06 odsto\nTekst objavljen: 29.04.2015 10:30\nRepublički fond za penzijsko i invalidsko osiguranje podseća građane koji sami plaćaju doprinos za penzije da od uplate za maj važe nove osnovice osiguranja koje su u odnosu na prethodni period niže za 10,06 odsto (zbog usklađivanja sa kretanjem zarada u prethodnom kvartalu).\nPo Zakonu o doprinosima za obavezno socijalno osiguranje, najniža osnovica iznosi 35 odsto prosečne republičke zarade iz prethodnog tromesečja, što je 20,109 dinara, a najviša pet prosečnih plata, odnosno 287,265 dinara.\nDoprinos za penzijsko i invalidsko osiguranje je 26 odsto, što znači da će se mesečni izdatak kretati u rasponu od 5,228 do 74,688 dinara. Ovi iznosi primenjivaće se za uplate doprinosa za maj, jun i jul 2015. godine, navodi se u saopštenju.\nRepublički fond za penzijsko i inva PIO fond penzija porezi i doprinosi porezi u srbiji osiguranje


Kuće za odmor Malinska | Luksuzne vile sa bazenom\nLuksuzne vile, kuće za odmor sa bazenom pružit će vam nezaboravan odmor. Ovisno o vašim željama, možete pronaći ponudu luksuznih vila, kuća za odmor sa bazenom Malinska na samoj obali mora ili u unutrašnjosti, za odmor u tišini i spokoju netaknute prirode. Luksuzne vile mogu smjestiti veće obitelji ili grupe prijatelja, te omogućuju odmor i vrhunski smještaj na prekrasnoj destinaciji Malinska. Bilo koju luksuznu vilu ili kuću za odmor sa bazenom odaberete pružit će vam nezaboravne trenutke u zagrljaju luksuza i komfora. Svaka pojedina vila ima svoju fascinantnu priču koju svaka osoba doživljava na poseban način. Karakter pojedine vile i posebnost koja se očituje u kvaliteti te sa svim dodatnim uslugama čine luksuzne vile neodoljivim i šarmantnim za svakog gosta. Prepustite se traženju vašeg idealnog smještaja, pretražite našu ponudu luksuznih vila, kuća sa bazenom Malinska. Kuća za odmor uz more ili luksuzna vila sa bazenom u unutrašnjosti pružit će vam ljepote i užitke jednostavnog života. Prekrasna priroda, ugodno okruženje, luksuzni smještaj neka budu vaš izbor za nezaboravan odmor na destinaciji Malinska.\nKuće za odmor Malinska - Luksuzne vile sa bazenom


iPhone 7+ 32GB Original ROZE- NoV - Garancija - 100% health - KupujemProdajem\nMobilni telefoni > Apple iPhone > ID oglasa: #137191519 (Postavljen: pre 6 dana)\niPhone 7+ 32GB Original ROZE- NoV - Garancija - 100% health\niPhone modeli po AKCIJSKIM cenama samo kod nas. Telefoni su KAO NOVI, NEKORISCENI. Prilikom kupovine i pre slanja se testiraju osnovne finkcije. Stoje u fabrickim folijama.\n* Telefoni su iz maloprodajnih objekata gde su sluzili kao IZLOZBENI modeli, NISU stojali na PUNJACU, sto govori ipravnost baterije koja je na 100% Healtha.\nNisu i ne dolaze u VAKUM pakovanjima, ali stanje i ocuvanost telefona je 10/10\nBattery 100% health\nKutija: Da (zamenska)\nZastitno staklo: Da\nCene ostalih iPhone modela kojih imamo na stanju:\niPhone 6s (16gb) - 80€ - AKCIJA\niPhone 7 (32gb) - 149€ - AKCIJA\niPhone 7+ (32gb) - 210€\niPhone 8 (64gb) - 219€ - AKCIJA\niPhone 8+ (64gb) - 300€\niPhone X (64gb) - 329€ - AKCIJA\niPhone XS (64gb) - 359€ - AKCIJA\niPhone XS MAX (64gb) - 435€\niPhone 11 (64gb) - 465€\niPhone 11 PRO (64gb) - 530€\niPhone 11 PRO MAX (64gb) - 600€\niPhone 12 (64gb) - 580€\nMoguce licno preuzimanje ili SLANJE POST EXPRESSOM I AKSom.\n* ZAMENE NE RADIMO *\n* NE VRSIMO OTKUP TELEFONA, *\n* SAMO PRODAJA *\n* Po zelji kupca saljemo i dodatne fotografije*\n* * * PRODAJA TELEFONA I NA VECU KOLICINU, UVEK NA STANJU SPREMNO OD 20 DO 50 TELEFONA U ZAVISNOSTI OD MODELA. OBAVEZNO LICNO PREUZIMANJE NA VECU KOLICINU. PODRAZUMEVA SE I POPUST NA VISE KOMADA * * *\n* KONTAKT PUTEM KP PORUKA, ZATIM MOZE TELEFONOM *\n* SRECNA KUPOVINA *


Dostupna vakcina protiv majmunskih boginja za gej i biseksualne muškarce - Na EuroPrajd u Beogradu dolazi 20.000 ljudi\nHome/U FOKUSU/Dostupna vakcina protiv majmunskih boginja za gej i biseksualne muškarce – Na EuroPrajd u Beogradu dolazi 20.000 ljudi\nDostupna vakcina protiv majmunskih boginja za gej i biseksualne muškarce – Na EuroPrajd u Beogradu dolazi 20.000 ljudi\nAgencija za zdravstvenu bezbednost Ujedinjenog Kraljevstva objavila je nove smernice o ponudi vakcine „Imvanex“ muškarcima za koje se smatra da su pod većim rizikom od izlaganja virusu majmunskih boginja.\nBritanski zdravstveni zvaničnici planiraju da ponude vakcine homoseksualcima i biseksualnim muškarcima koji su pod najvećim rizikom da se zaraze majmunskim boginjama, u pokušaju da suzbiju najveću epidemiju ove bolesti izvan Afrike, saopštila je danas agencija za zdravstvenu bezbednost.\nU saopštenju se navodi da bi lekari mogli da razmotre vakcinaciju za osobe koje „imaju više partnera, učestvuju u grupnom seksu ili se nalaze u prostorijama gde se odvijaju seksualni odnosi“.\nStrategiju je odobrio Zajednički komitet za vakcinaciju i imunizaciju (JCVI), koji je konsultovan o kriterijumima podobnosti za vakcinu.\n„Proširenjem ponude vakcina na one sa većim rizikom, nadamo se da ćemo prekinuti lance prenosa i pomoći u obuzdavanju epidemije“, navodi se u saopštenju na zvaničnom sajtu.\nVakcine su do sada bile dostupne samo za zdravstvene radnike koji se brinu o pacijentima zaraženim majmunskim boginjama ili za čistače koji dezinfikuju područja kontaminirana virusom.\nVakcina je prvobitno razvijena za male boginje, srodnu bolest, ali se smatra da je oko 85 odsto efikasna protiv majmunskih boginja.\nU Velikoj Britaniji je više od 99 odsto slučajeva majmunskih boginja registrovano među muškarcima, a veći procenat od ukupnog je kod homoseksualaca, biseksualaca ili muškaraca koji imaju seks sa muškarcima.\nTrenutno ima otkrivenih 793 slučaja majmunskih boginja u Velikoj Britaniji, od više od 2.100 slučajeva u 42 zemlje širom sveta. Nije zabeležen nijedan smrtni slučaj izvan Afrike.\nNa EuroPrajd u Beogradu dolazi 20.000 ljudi\nKoordinator „EuroPrajda 2022“ Goran Miletić izjavio je da se na toj LGBT+ manifestaciji, koja će biti održana od 12. do 18. septembra u Beogradu, očekuje dolazak oko 20.000 gostiju iz inostranstva.\nMiletić je za TV Nova S kazao da će tim povodom u Beograd doputovati i oko 150 visokih gostiju, uglavnom zvaničnika Evropske unije.\n„Pripreme za ‘EuroPrajd’ teku odlično i ova manifestacija se može porediti jedino s organizovanjem izbora za najbolju pesmu Evrovizije 2008. godine“, istakao je Miletić.\nOn je rekao da će pored šetnje velikog broja učesnika ulicama Beograda, u petak i subotu, 16. i 17. septembra u centru Beograda biti održana i dva velika koncerta koja će trajati od sedam sati posle podne do tri ujutro.\n„Na koncertima će učestvovati lokalni, regionalni i međunarodni izvođači. Njihova imena, kao i mena visokih zvaničnika EU saopštićemo krajem juna“, kazao je Miletić.\nBeograd je pre tri godine izabran za domaćina centralne evropske LGBT+ manifestacije, u konkurenciji gradova Barselone, Lisabona i Dablina.\nOrganizatori očekuju da se kroz „EuroPrajd 2022“ LGBT+ zajednica sa zapadnog Balkana osnaži i reafirmiše promocija evropskih vrednosti i ljudskih prava u Srbiji.


ATLETIKA - SVETSKO PRVENSTVO U DVORANI: Ivana Španović vicešampionka sveta u skoku udalj :: Blog :: Poslovni Svet\nATLETIKA - SVETSKO PRVENSTVO U DVORANI: Ivana Španović vicešampionka sveta u skoku udalj\nNaša Ivana Španović nastavlja fantastičan kontinuitet uspeha i osvajanja medalja na velikim takmičenjima. Ivana je u Portlandu postala vecešampionka planete u skoku udalj, još jednim fenomenalnim rezultatom od preko sedam metara (7,07m), što je i novi nacionalni rekord Srbije, kadi se radi o takmičenjima u zatvorenom prostoru.\nŠpanovićka je povela nakon prve serije skokom od tačno sedam metara. Posle nekoliko manje interesantnih serija, najveća uzbuđenja viđena su u poslednja dva skoka. Najpre je olimpijska šampionka, Britni Ris, skočila u petoj seriji takođe sedam metara i na kratko zauzela prvo mesto, zbog boljeg drugog skoka. Međutim, Španovićeva je uzvratila udarac i u toj istoj seriji skočila rekordnih 7,07 metara za povratak na vodeću poziciju.\nNažalost, to ipak nije bilo dovoljno za zlato i titulu svetske dvoranske šampionke.\nPonovo su se, baš kao i na prošlogodišnjem Svetskom atletskom prvenstvu na otvorenom u Pekingu u poslednjoj seriji u Portlandu dešavala čuda. Svetska i olimpijska prvakinja, Amerikanka Ris skočila je neverovatnih 7,22 metara i tako, na neki način, otela našoj Ivani najsjajniju medalju.\nTreće mesto osvojila je Britanka Loren Ugen, takođe sa novim nacionalnim rekordom od 6,93 m.\nPrethodni državni rekord u dvorani takođe je bio u njenom vlasništvu od 2014.godine, kada je u Pragu skočila 6,98 metara i osvojila zlatnu medalju na Evropskom dvoranskom prvenstvu "kraljice sportova".\nIako je zlatnu medalju izgubila u poslednjoj seriji, nova vicešampionka sveta, Ivana Španović iz Srbije, bila je prezadovoljna ostvarenim na ovom takmičenju:\n„Zaista sam uživala večeras na takmičenju. Nisam imala veliki pritisak, a borba nije prestajala od početka do kraja nadmetanja. Atmosfera je bila sjajna, zbog novog formata takmičenje je zaista trajalo dugo, ali ništa mi nije smetalo da u svakom skoku dam sve od sebe. Rezultat je sjajan, još jedna medalja i to je ono što mi je najvažnije, kontinuitet i konstantan napredak. Drago mi je što se Ris vratila, jer da ona nije ovako sjajno skakala večeras, možda ni ja ne bih pružila svoj maksimum. Zaista je poštujem i radujem se svakom našem novom susretu i takmičenjima na otvorenom“\nTrener Obradović nije mogao da sakrije žal zbog ovakvog triler-raspleta u šestoj seriji:\n„Nakon tri bronzane medalje koje su došle sa svetskih prvenstava, ovog puta smo očekivali sjajniju medalju i to smo do poslednje serije i imali, nadali smo se zlatu, ali, eto, nažalost osvojeno je srebro. Ostvaren je fantastičan rezultat, Ivana je odlično skakala, ali za mene lično ostaje veliki žal što ovoga puta nije osvojeno zlato. To je bol i lepota sporta. Što se tiče samog takmičenja, publika je mogla da vidi da se Ivana borila do poslednje serije, do poslednjeg atoma snage. Još jednom je pokazala da tamo gde je najvažnije ona ruši sve svoje rekorde i postavlja nove granice snova. Do sada smo sa svetskih prvenstava imali samo bronze, uključujući tri Ivanine, Topićevu i Perićevu, ovo je do sada najsjajnija, ali ne zaustavljamo se, očekuju nas Olimpijske igre i borba do poslednjeg daha.“\nEVROPSKO PRVENSTVO U ATLETICI, AMSTERDAM: Ivana Španović šampionka Evrope! ZAVRŠENO SP U VODENIM SPORTOVIMA U RUSIJI: Srbija dominantno do zlata, potop Hrvata FINALE DEJVIS KUPA U TENISU: Prva titula za Švajcarsku, Vavrinka najzaslužniji, Federeru slava Finale fudbalske Lige šampiona Evrope: Real uz naklonost Fortune do desete krune ITF izbor: Andrea Lekić najbolja rukometašica sveta u 2013. FAJNAL-FOR KOŠARKAŠKE EVROLIGE 2018 U BEOGRADU: Fener i Real u finalu, deseta titula ide Žocu ili Madriđanima SERIJA ZA 3. MESTO KOŠARKAŠKE LIGE SRBIJE: Mega Leks i naredne sezone u ABA ligi POČELO EVROPSKO PRVENSTVO U FUTSALU U BEOGRADU: "Petarda" Srbije protiv Slovenije PRVA FAZA KOŠARKAŠKE EVROLIGE - 19. KOLO: Zvezda poražena u Izraelu, povređen i Feldin OSMINA FINALA SVETSKOG PRVENSTVA U RUKOMETU: Katastrofa Srbije, podvig Rumunije PRVA FAZA KOŠARKAŠKE EVROLIGE - 8. KOLO: Novi podvig Zvezde, ubedljiva pobeda protiv Armanija ATP 250 TURNIR U BUDIMPEŠTI: Laslo Đere pobedio Verdaska i plasirao se u polufinale ZAVRŠENE KVALIFIKACIJE ZA LIGU ŠAMPIONA U FUDBALU: Srećna Zvezda zasjala u evropskoj eliti DRUGA FAZA KOŠARKAŠKE EVROLIGE - PRVO KOLO: Nezaslužen poraz Zvezde u Istanbulu ATP/WTA KI BISKEJN: Novak bolji od Davida (Ferera), sledi okršaj s teniskim Golijatom Iznerom


SAD više ne čuva vakcine za drugu dozu\nAmerikanci će distribuirati sve doze odjednom, računajući da će laboratorije na vrijeme osigurati potrebnu količinu druge doze. SAD će odjednom raspodijeliti više vakcina protiv COVID-a 19 kojima raspolažu, umjesto da ostave polovinu za drugu dozu… »\nKurir: Amerika više ne čuva vakcine protiv korone za drugu dozu: Pokušaće da odmah vakcinišu što više ljudi\nJedna mlada Nemica je odlučila da inscenira vlastitu otmicu da bi testirala u kolikoj će se meri njen partner angažovati u njenom spašavanju, pri čemu je pet osoba uvukla u probleme s policijom. Mladu su ženu "nepoznate" osobe odvukle u automobil na… »\nRadio 021: Simulirala otmicu da testira kako će reagovati njen momak\nBajden predložio karijernog diplomatu za šefa CIA Vilijam Berns deli moje duboko uverenje da obaveštajna služba treba da bude apolitična i da posvećeni obaveštajni profesionalci koji služe našoj naciji zaslužuju zahvalnost i poštovanje, kazao… »\nVečernje novosti: Bodrio nas je na putu ka EU: Ivica Dačić, za Novosti, o novom šefu CIA Vilijamu Bernsu\nJedan od lidera Kjuanon zajednice iz Arizone Džejk Andželi definitivno jedna je od najupečatljivijih figura nasilnog upada pristalica američkog predsednika Donalda Trampa u Kongres. Pripadnici ove zajednice veruju da predsednik Tramp vodi tajni rat… »\nVečernje novosti: Oglasila se majka čoveka sa rogovima: Moj sin je patriota i najnežnija osoba koju poznajem\nBRITANSKI medicinar dobio je korona virus mesec dana nakon što je dobio prvu dozu vakcine - samo nekoliko dana nakon što mu je otkazana druga doza. Dejvid Longden (43) je bio jedan od prvih ljudi na svetu koji su dobili Fajzerovu vakcinu, 8. decembra… »\nVečernje novosti: Primio vakcinu pa oboleo od kovida: Velšanin dobio koronu čekajući drugu dozu\nBRITANSKI premijer Boris Džonson najavio je danas da će vlada pokrenuti što pre program vakcinacije koji će se odvijati 24 sata, sedam dana u nedelji. On je napomenuo da postoji i problem ograničenih količina doza vakcina protiv korona virusa… »


Treća sednica Skupštine grada Požarevca: budžet MANJI za 139 miliona dinara zbog korone • Poportal\n11/10/2020 11/10/2020 Biljana Petrović0\nNa skupštini grada Požarevca, prihvaćen je predlog da se cene toplotne energije, odnosno grejanja, povećaju. Po novom cenovniku, u zavisnosti od površine objekta koji se greje, cena grejanja će biti veća u proseku za iznos od 250 do 600 dinara. I pored poskupljenja grejanja, gradonačelnik Grada Požarevca, Saša Pavlović, kaže da je Požarevac među gradovima koji imaju najjeftinije grejanje u zemlji i najbolje uslove grejanja. Upoređujući ostale gradove Srbije sa našim, Požarevac ima najnižu cenu grejanja u Srbiji i sa sadašnjim poskupljenjem.\nNa sednici su usvojene i tačke dnevnog reda koje su se odnosile na prestanak osnivačkih prava Grada Požarevca nad Domom zdravlja Požarevac, data je saglasnost na Program poslovanja JKP „Komunalne službe“ i „Vodovod i kanalizacija“. Usvojeni su i predlozi rešenja o davanju saglasnosti na izmene i dopune programa poslovanja Javnog preduzeća „Ljubičevo“ i izmene i dopune programa korišćenja subvencija JP „Ljubičevo“ Požarevac.


MILI DUELI 2017 – ON JE SEDMI ČLAN ŽIRIJA! – Mili Dueli\nMILI DUELI 2017 – ON JE SEDMI ČLAN ŽIRIJA!\nPoštovani čitaoci, sa zadovoljstvom vam predstavljamo i sedmog člana stručnog žirija MILI DUELI 2017, online balkanskog kontesta poezije koje samo što nije otpočelo. Ostalo je nešto manje od 24 h za početak takmičenja, a na nama je da predstavimo sedmog člana žirija. U pitanju je ANTE JEZERČIĆ, pjesnik i pobjednik Mili Dueli 2015., četvrte sezone našeg druženja.\nANTE JEZERČIĆ, Sisak, Republika Hrvatska\nRazlozi za njegovo imenovanje su višestruki, a ovo su samo neki:\nANTE JEZERČIĆ. Student pete godine Kineziološkog fakulteta u gradu Zagrebu. Velik ljubitelj sporta, a pored njega, bavi se pisanjem poezije i sviranjem gitare. Uz to, treba dodati da je Ante jedan od najtalentovanijih učesnika Milih Duela koji se pojavio ikada u našem druženju. Sve članove žirija je konstantno oduševljavao svojim pjesmama koje su tako zrele izgledale kao da ih je napisao neko puno stariji od njega. Sem žirija, do pobjede u Milim Duelima su ga doveli i čitaoci koji su mu iz kruga u krug davali neizmjernu podršku, kao i naš Internacionalni žiri (koji je ocjenjivao prevod pjesme na engleski jezik) koji mu je dao najviše bodova.\nNaš član žirija je dobitnik glavne nagrade MILI DUELI 2015.\nSve su to, ustvari, preporuke da ovog super talentovanog momka iz Siska pozovemo da bude sa nama kroz cijelu sezonu i da motivira i da korisne savjete našim autorima i ohrabri ih sve do pobjede koja će, ove godine, otići u ruke nekog od 110 odabranih učesnika.\nPobjednička pjesma MILI DUELI 2015. (Odlasci kojima se vraćamo)\nIntervju poslije pobjede, 2015.\nPrevious MILI DUELI 2017 – ONA JE OSMI ČLAN ŽIRIJA! (1. KRUG)\nNext MILI DUELI 2017 – ONA JE DEVETI ČLAN ŽIRIJA! (1. krug)


Prikaz po oznakama: farmerske testere\nNalazite se ovde: Glavna stranica / STIHL / Motorne testere / Prikaz po oznakama: farmerske testere\nSTIHL MS 390 - Motorna testera\nutorak, 24 maj 2011 03:35\tObjavljeno u: Farmerske testere\nNajbolja testera u farmerskoj klasi. Idealne mase. Snažna u radu. Univerzalno primenjiva. Vrlo dobra za gradnju, za negu mekih stabala i za obaranje srednje jakih stabala, za rezanje ogreva. Sa dekompresionim ventilom.\nCena proizvoda: 77,570.00 din\nSTIHL MS 310 Farm Boss - Motorna testera\nutorak, 24 maj 2011 03:32\tObjavljeno u: Farmerske testere\nMoćna i izdržljiva testera koja čak pri srednjim brzinama postiže impresivne rezultate. Idealna za zahtevnije radove na farmama, u voćnjacima i vrtovima. Antivibracioni sistem i dugovečni filteri za vazduh.\nAkcijska cena: 55,980.00 din\nCena proizvoda: 62,200.00 din\nSTIHL MS 271 - Motorna testera\nutorak, 24 maj 2011 02:08\tObjavljeno u: Farmerske testere\nCena proizvoda: 64,230.00 din


Petak, 5. 2. 2016 u 12:00, izmjena prije 1 godine, 10 mjeseci\nFoto: Goran Jakus/PIXSELL 2\nkako se zapjenila lopovska ekipa iz haca---divota je za gledat\n5. 2. 2016, 12:51\nHahah prije koji dan su svi urlali na komentarima uvedite Viiiinjeeeeetee a gledaj sad za par km autoceste da placam ovo ono -daj ljudi olucite se!\novo je odavno trebalo uvesti...koliko ih je samo zaposlenih na naplatnim kucicama,a po cijele dane zuje jer tu i tamo prodje koji auto....


[es] - Re: Sajthosting.com > prituzba\n28.01.2009. Prituzba na rad moderatora mmix27.04.2013. Pomoc oko odabira hosting kompanije29.05.2012. Prituzba na provajdera\nRe: Sajthosting.com > prituzba\n[es] :: Hosting :: Re: Sajthosting.com > prituzba(Zaključana tema (lock), by Gojko Vujovic)Strane: < .. 1 2 3 4 5 6 7 8 ... Dalje > >>\n[ Pregleda: 32901 | Odgovora: 271 ]\nmihac92Mihailo MilojevicČlan broj: 224763Poruke: 47*.dynamic.sbb.rs.Profil\nRe: Sajthosting.com > prituzba29.02.2012. u 21:59 - pre 475 dana i 17h\nLjudi sta se izdesavalo u medjuvremenu jer neko nesto uspeo da uradi ili svi cekamo 1.mart?\nRe: Sajthosting.com > prituzba01.03.2012. u 13:02 - pre 475 dana i 2h\n"Obaveštavamo sve korisnike da trenutni nivo tehničke podrške nije zadovoljavajućeg nivoa i da ćemo od 15.marta početi sa pružanjem kvalitetnije profesionalne tehničke podrške na nivou koji smo imali ranije.\nIzvinjavamo se svim korisnicima zbog kašnjenja sa realizacijom podrške i očekujemo da se kvalitet podrške značajno poboljša od 15.marta tekuće godine.\nStrasno ovo je necuveno. Ko koga ovde *** u zdrav mozak!\nMrTNTVladimirBanovci CityČlan broj: 267889Poruke: 21*.dynamic.sbb.rs.Sajt: www.jeftinodosajta.comProfil\nRe: Sajthosting.com > prituzba03.03.2012. u 16:56 - pre 472 dana i 22h\nCitat:mihac92: "Obaveštavamo sve korisnike da trenutni nivo tehničke podrške nije zadovoljavajućeg nivoa i da ćemo od 15.marta početi sa pružanjem kvalitetnije profesionalne tehničke podrške na nivou koji smo imali ranije.\nHahaha ja sam tako nesto i ocekivao da ce se desiti, pa ce onda 15 marta staviti da ce podrska biti kvalitetnija od 1 aprila i td.. Sva sreca pa su meni ovi iz Hetznera pomogli, sad zavrsavam ovaj sajt ciji domen je registrovan na Davorovom GoDaddy nalogu pa cu pokusati da prebacim na moj nalog posto ima u Who.is da sam ja registrant.www.jeftinodosajta.com\ndomatioDomatio, projektovanjeParacin, BeogradČlan broj: 300282Poruke: 6*.dynamic.isp.telekom.rs.Sajt: www.domatio.rsProfil\nRe: Sajthosting.com > prituzba03.03.2012. u 23:50 - pre 472 dana i 15h\nMa ja sam jos gore prosao..... Ovaj Davor Veselinovic i Sajthosting su nemoguci. Sve sam uplatio i rs domen i hosting a preko mejla mi je stigla i potvrda o placanju... __________________________________\nI umesto da stvarno dobijem produzenje za ime sajta kao i hosting dogodi se suprotno posle 2 dana. Doticnom gospodinu Davoru Veselinovicu sam poslao 100 mejlova, poslao sam mu poruke preko twitera i facebooka, skype-a, na sve moguce telefone sam ga zvao , a Davor Veselinovic iz Sajthostinga me nije udostojio ni jednom porukom da znam o cemu se radi. Vidim samo da mi uplaceni domen www.domatio.rs nije ni produzio..... i sta dalje da mu radim?!?! Kao sto vidim u medjuvremenu je otvorio jos sajtova za host i registraciju domena.... Videcu kako ce inspekcija da reaguje..... u ponedeljak ih zovem .....Ovo je stvarno prevrsilo svaku meru !!!!!!!! Kako bar nisam nisam citao forume da se informisem.....Ovo i pisem za neke buduce korisnike da se informisu o kvalitetu usluga Sajthostinga i preporuka buducim korisnicima je da kod Davora Veselinovica i Sajthostinga uplacuju samo ako imaju vreme, zivce i pare za bacanje...I da pripaze jer uveliko otvara i klonove Sajthostinga kao sto je NarodniHosting i dr.... 0\nRe: Sajthosting.com > prituzba04.03.2012. u 00:32 - pre 472 dana i 14h\nCitat:MrTNT: Hahaha ja sam tako nesto i ocekivao da ce se desiti, pa ce onda 15 marta staviti da ce podrska biti kvalitetnija od 1 aprila i td.. Sva sreca pa su meni ovi iz Hetznera pomogli, sad zavrsavam ovaj sajt ciji domen je registrovan na Davorovom GoDaddy nalogu pa cu pokusati da prebacim na moj nalog posto ima u Who.is da sam ja registrant.\nKako su ti oni pomogli? Mislis oko hostinga?\nJa sam uplatio 29. januara i jos nisam dobio potvrdu da sam uplatio a u zoni za klijente pise da mi racun kasni. Srecom pa sam uspeo preko nekih ljudi da sredim pa je domen bar aktivan tj produzen ako nista drugo posle dugo vremena kada je istekao. A o tome nisam bio ni obavesten. Onako svakog dana odem na svoj sajt i gledam ko lud sve dok jednog dana ne ugledam stranicu i da je domen produzen. A taj dan ko zna kad ce doci, dodje kad se sajthostingu cefne. Vidi on sve mejlove nego ko zna sta radi. Sto se tice narodnog hostinga ima ga duze vreme al taj sajt navodno "kao prodaje".\nMislim da trebamo svi da se kolektivno skupimo koji imamo problem i da zajedno resimo tako cemo sigurno nesto uspeti.\nRe: Sajthosting.com > prituzba04.03.2012. u 01:19 - pre 472 dana i 13h\nA dal Davor prodaje i http://mikro-hosting.com i jos mnostvo sajtova na koje sam naisao sa slicnim postavkama i naravno povoljnim cenama a bez telefona... Ne moze kad se covek od malena uci da tako radi, tako ima da i ostane.... nije ni cudo sto je Srbija sva u rasulu... Bre Amerikanci ne mogu da zatvore Wikiliks a on covek me iskljuci s pola snage...\nRe: Sajthosting.com > prituzba04.03.2012. u 01:58 - pre 472 dana i 13h\nKao sto vidim - iza javasluka i neodgovornog ponasanja stoje isti ljudi !!!\n[Ovu poruku je menjao domatio dana 04.03.2012. u 16:57 GMT+1]\nRe: Sajthosting.com > prituzba04.03.2012. u 09:24 - pre 472 dana i 5h\nCitat:view: Samo da te ispravim za "who.is" jer se meni ovde na forumu stavlja na teret (bez ikakvih primera) da ucim ljude pogresnim stvarima.\npise se whois - bez tacke posle who a whois baza podataka su informacije o vlasnicima i ostalim kontaktima za upravljanje domenima.\nwho.is ili www.who.is je web sajt koji "iz mog iskustva" najbrze iscitava sve promene u whois bazi podataka,postoje i drugi web sajtovi koji nude opciju iscitavanja whois baze podataka kao sto su\n...Uglavnom svaki web hosting provajder ima opciju iscitavanja whois baze.\nPodaci domena mogu biti zasticeni tj da bude zabranjeno direktno iscitavanje kontakt podataka domena.\nZnam ja sta je whois, moja greska pri pisanju.\nCitat:mihac92: Kako su ti oni pomogli? Mislis oko hostinga?\nMislim da trebamo svi da se kolektivno skupimo koji imamo problem i da zajedno resimo tako cemo sigurno nesto uspeti..\nImas odgovor na ovo pitanje jedno 2,3 stranice pre ove. Ukratko ja sam samo domene registrovao kod njega, posto ih nisam dobio zalio sam se kompaniji gde hostuje svoje usluge (Hetzner) i oni su mu poslali e-mail sa opomenom ukoliko ne resi to za 24h gase mu se sve njegove usluge kod njih. I naravno kroz 2h dobijam od sajthostinga mail da je uplata prosla i da je domen registrovan. Neko je pre toga rekao da to nije dobro jer onda ce trpeti stetu ne samo Davor vec i svi ostali koji se hostuju kod njega i da se zalim GoDaddy-ju gde Davor registruje domene za klijente kod njih na svom nalogu. Po meni svi koji vec hostuju kod Davora ce trpeti stetu samo je pitanje vremena kada ce im usluge isteci (hosting, domeni) i lakse je kontaktirati Hetzner mailom nego GoDaddy.www.jeftinodosajta.com\nRe: Sajthosting.com > prituzba04.03.2012. u 11:43 - pre 472 dana i 3h\nCitat:Imas odgovor na ovo pitanje jedno 2,3 stranice pre ove. Ukratko ja sam samo domene registrovao kod njega, posto ih nisam dobio zalio sam se kompaniji gde hostuje svoje usluge (Hetzner) i oni su mu poslali e-mail sa opomenom ukoliko ne resi to za 24h gase mu se sve njegove usluge kod njih. I naravno kroz 2h dobijam od sajthostinga mail da je uplata prosla i da je domen registrovan. Neko je pre toga rekao da to nije dobro jer onda ce trpeti stetu ne samo Davor vec i svi ostali koji se hostuju kod njega i da se zalim GoDaddy-ju gde Davor registruje domene za klijente kod njih na svom nalogu. Po meni svi koji vec hostuju kod Davora ce trpeti stetu samo je pitanje vremena kada ce im usluge isteci (hosting, domeni) i lakse je kontaktirati Hetzner mailom nego GoDaddy.\nDa procitao sam to ranije nego reko da ti opet nisu pomagali. Bar je registrovan na tebe na godaddy domen meni neki nisu na mene tako da i ako se zalim godaddy nista za te bez mog imena ne mogu da uradim. Lepo od njih sto su ti pomogli. 0\nempihostingMilan PešićEMPI HostingSrbija, Novi PazarČlan broj: 300569Poruke: 5*.dynamic.isp.telekom.rs.Sajt: empihosting.comProfil\nRe: Sajthosting.com > prituzba10.03.2012. u 16:19 - pre 465 dana i 22h\neh bože dragi kakvih sve budala ima, pređite vi kod nekog drugog imate dosta firmi( kad kažem firmi mislim na ljude koji ozbiljno rade svoj posao) primera radi: Adriahost ili Adiswitch... ili kupite hosting ali samo da je skup nemojte nikad da gledate gde je jeftino jer ćete propasti zajedno sa tom firmom... Što se domena tiče jedini hosting provajder koji da je takozvanu full controlu nad svojim domenima je: Adiswitch kod njih možete sami da menjate NS( name servere ) . A što se tiče Sajthosting.com nemojte da vas čudi sve to, bilo je pitanje vremena kada ćese sve to dogoditi i verujte mi vrlo brzo će nestati zajedno sa vašim domenima.www.empihosting.com\nRe: Sajthosting.com > prituzba11.03.2012. u 12:50 - pre 465 dana i 2h\nVerovatno i da nije ! Tada sam mozda bio u afektu pa sam procitao http://www.elitesecurity.org/t445675-0#3052488 i verovatno pogresno zakljucio. Inace sa Sajthostingom sam imao ne tako losu saradnju, relativno mu je jevtin paket sa puno dodataka koji su mi bili potrebni, samo ima jednu veliku manu.....a to je da ti bez ikakve najave iskljuci sajt na po nedelju dana. Pa bar da mi je poslao mejl i da mi je rekao da se strpim do odredjenog datuma ili sta vec on se jednostavno ne javlja ni na telefon ni na mejl, ni na Facebook, ni na Twitter, ni na Skype..... a sajt ti je offline tako da i nemas pojma u cemu se radi. Inace ko nebi podrzao klinca ako je vredan i radan pa i ako napravi neku gresku... samo je valjda osnovni red da se javis i da objasnis u cemu je problem.... 0\nRe: Sajthosting.com > prituzba11.03.2012. u 13:27 - pre 465 dana i 1h\nCitat:I, jel se podrska poboljsala ?\nJa nisam imao volje vise da se bakcem sa njim...\nJa sam svoj problem napokon resio.\nRe: Sajthosting.com > prituzba12.03.2012. u 22:54 - pre 463 dana i 16h\nNije jedini,i meni je sajt bio ugašen na sedam dana,a ne hostujem kod njega već sedam meseci. Da mu se to nije češće dešavalo ?Da se Facebook server sruši 90% mladih palo bi u tešku depresiju. Ako si u onih 10% koji bi im se smejali stavi ovo u svoj potpis!\nRe: Sajthosting.com > prituzba14.03.2012. u 08:53 - pre 462 dana i 6h\nCitat:view:Posalji ticket godady-ju i odgovorice ti vec za pola sata-sat\nJa sam slao godaddy-ju i bukvalno umesto da odgovore na moje pitanje poslali su mi uputstvo kako da koristim njihovu uslugu "Domain transfer" i sve to mije ličilo kao na copy-paste.\nJedino što sam razumeo je da kada se prvi put registruje domen treba da prodje 60 dana pre nego što može da se prebaci na nekog drugog vlasnika, jel to istina?www.jeftinodosajta.com\nRe: Sajthosting.com > prituzba15.03.2012. u 22:03 - pre 460 dana i 17h\nCitat:To bas nije korektno, trebali ste odmah da reagujete.\nKako misliš - odmah ? Da proveravam svoj sajt svakog dana da li radi ? Slažem se da je to moja greška,ali ako platim hosting,predpostavljam da je obaveza provajdera da me obavesti ako je sajt makar sat-dva u downtime,a ovo je bilo punih sedam dana...\nZašto se onda plaćaju hosting provajderi kada se ne udostoje da jave ako sajt ne radi po sedam dana ?Da se Facebook server sruši 90% mladih palo bi u tešku depresiju. Ako si u onih 10% koji bi im se smejali stavi ovo u svoj potpis!\nManSrbija Hosting reviewBeogradČlan broj: 263908Poruke: 25*.dynamic.sbb.rs.Sajt: srbijahosting.comProfil\nRe: Sajthosting.com > prituzba16.03.2012. u 20:01 - pre 459 dana i 19h\nGeneralno gledano batine su rešenje za sve probleme čak i za pisanje na forumu...\nMislim da bi to prepolovilo broj poruka na forumu.http://srbijahosting.com > Srbija Hosting - Recenzije hostinga u Srbiji\nRe: Sajthosting.com > prituzba16.03.2012. u 20:12 - pre 459 dana i 19h\nCitat:Trebao si odmah da napises cudnu pojavu na forumu :) na to sam mislio :)\nPrvo nisam baš čest gost na ovom forumu,a drugo mislim da je fer da se provajderi trebaju iskritikovati van foruma. Osim u slučaju kada pojedini ignorišu diskusiju,pa se cela situacija mora izneti javno.\nGeneralno gledano,problem sa našim provajderima je što su pozitivne stvari uvek dobrodošle,a kritiku ili lošu ocenu nečijeg rada (pa i opravdanu) niko ne voli.\nPosebno ne na forumima ovakvog tipa.Da se Facebook server sruši 90% mladih palo bi u tešku depresiju. Ako si u onih 10% koji bi im se smejali stavi ovo u svoj potpis!\nmarkojurijaČlan broj: 280850Poruke: 23212.178.239.*Profil\nRe: Sajthosting.com > prituzba15.04.2012. u 14:49 - pre 430 dana i 1h\nEvo i ja da iznesem svoj problem sa sajthosting.com koji nikako da mi daju hosting i domen za koji sam uplatio 2000 dinara.\nPrvo je trebalo da mi produze domen koji je istekao, ok ja sam kriv sto nisam na vreme se setio da produzim. Ali rekli su da ce moci da ga produze i za nedelju dana da ce biti, ja sam rekao ok uplaticu nije problem.\nE sada svaki put kada sam ih pitao kad ce, oni su rekli ove nedelje, i tako je proslo vise od mesec dana i nisam dobio domen i hosting. Ok, rekao sam hocu onda da mi registrujete drugi domen (da ne propadnu pare), rekli su da ce registrovati i na tome je ostalo evo vec nedelju dana ako ne i vise. Cekacu da vidim sta ce da bude jos par dana ako ne onda znaci od novca mogu da se oprostim i mogu da kazem da su me prevarili (sajthosting.com) 0\nmarkojurijaČlan broj: 280850Poruke: 23..106.109.adsl.dyn.beotel.net.Profil\nRe: Sajthosting.com > prituzba16.04.2012. u 18:42 - pre 428 dana i 21h\nJavite se i vi ostali koji ste na ovaj nacin prevareni kao ja od strane Davora Veselinovica (sajthosting.com), i recite mi sta ste uradili povodom toga?\nRe: Sajthosting.com > prituzba16.04.2012. u 22:14 - pre 428 dana i 18h\nNarušavanje privatnosti iznošenjem ličnih podataka je protivzakonito. Ukoliko neko misli da je prevaren može da se obrati nadležnim institucijama.\nhttp://srbijahosting.com > Srbija Hosting - Recenzije hostinga u Srbiji


svetsko-prvenstvo-u-fudbalu - strana 3 - Vesti - Svet Plus\nsvetsko prvenstvo u fudbalu najnovije vesti - strana 3\nSvetsko prvenstvo u fudbalu 2014: O kome se najviše priča na Mundijalu?! ..\nSvetsko prvenstvo u fudbalu 2014 polufinale: Miroslav Klose ušao u istoriju ..\nU polufinalnoj utakmici Svetskog prvenstva u fudbalu 2014, nemački fudbaler Miroslav Klose postao je najbolji strelac u istoriji Mundijala, nakon gola koji je postigao u 23. minutu protiv selekcije Brazila.\nSvetsko prvenstvo u fudbalu 2014 polufinale: Četiri reprezentacije u borbi za ..\nPolufinale Svetskog prvenstva u fudbalu 2014 otvoriće utakmica između reprezentacija domaćina Brazila i Nemačke, od 22h na Belo Horizonteu. Meč će odlučiti ko će se od ove dve ekipe naći u borbi za čuvenu Zlatnu boginju na Mundijalu.\nSvetsko prvenstvo u fudbalu 2014 četvrtfinale: Nejmar u suzama - san još nije ..\nSvetsko prvenstvo u fudbalu 2014 za Nejmara se u četvrfinalu završilo, međutim, najbolji brazilski fudbaler rekao je da, iako neće igrati do kraja Mundijala, san o osvajanju titule svetskog prvaka nije gotov.


Politico: EU želi da iskoristi makedonski referendum i za Kosovo @ InfoBijeljina \nUoči referenduma o imenu Makedonije koji se sutra održava u toj zemlji, briselski portal navodi da se zapadni lideri nadaju da će tim referendumom Makedonija "biti vraćena u svoju orbitu, a napori Rusije da ostvari uticaj u regionu - osujetiti".\nNavodi se da će građani Makedonije sutra odlučivati da li bi njihova zemlja trebalo da promijeni ime u Republika Sjeverna Makedonija, čime bi dugogodišnji spor sa Grčkom bio okončan, a time i oslobođen put ka članstvu u NATO-u i Evropskoj uniji.\nZapadni lideri su, kako se dodaje, masovno intervenisali u kampanji za ovaj referendum, a njemačka kancelarka Angela Merkel i mnogi drugi visoki zvaničnici dolazili su u zemlju da izraze podršku promjeni imena.\nKako sajt navodi, u središtu pažnje se prošle nedjelje našla i navijačka grupa Komiti koju čine najradikalniji navijači poznati kao ultrasi, kada su izneli transparent upućen makedonskoj vladi povodom referenduma sa natpisom "Ime je naš identitet".\nU prvim redovima borbe protiv Prespanskog sporazuma o promjeni imena Makedonije nalaze se nacionalistiočki nastrojeni navijači i iz Grčke i iz Makedonije, napominje se i dodaje da je još intrigantnije to što postoje optužbe da neke ultrase koji navijaju za FK Vardar, finansira vlasnik grčkog kluba PAOK, Rus, Ivan Savidis.


Rešavanje problema sa isporukom za kôd greške 5.6.11 u usluzi Office 365 e-pošte - Office podrška\nRešavanje problema sa isporukom za kôd greške 5.6.11 u usluzi Office 365 e-pošte\nDo nedavno Office 365 uklanjaju se automatski golim linije feeda znakova iz poruke da biste je isporučen Primaoci koji koriste starije verzije servera e-pošte koji ne podržavaju Poиeжu i BDAT komandu. Podrška za BDAT zahteva e-pošte industrijske standarde upućuje u RFC 1830. U pokušaju da bolje podržavaju bezbednosne standarde, kao što su DomainKeys prepoznala pošta (DKIM), Office 365 više ne uklanja golim red iz poruke. Kao rezultat, poruke poslate na korisnike sa starije verzije servera pošte češće da se odbaci.\nRFC 1830 usluga SMTP oznake tipa datoteke za prenos velike i binarni Mime poruke (BDAT podrška)


Australijan open: Cicipas ekspresno do polufinala - Sportske novosti\nNaslovna Tenis Novosti Tenis Australijan open: Cicipas ekspresno do polufinala\nAustralijan open: Cicipas ekspresno do polufinala\nGrčki teniser Stefanos Cicipas plasirao se u polufinale Australijan opena. Grk je u četvrtfinalu savladao Italijana Janika Sinera rezultatom 3:0, po setovima 6:3 6:4 6:2.\nNeočekivano laka pobeda za Cicipasa posebno ako se u obzir uzmu partije koje je Siner prikazao na Austrailjan openu, ali i na ATP kupu. Grk je odigrao gotovo perfektan meč i sasvim zasluženo ide u polufinale.\nCicipas je sjajno otvorio meč, brejkom na samom startu. Izgledao je dosta konformnije na terenu od Sinera koji je bio evidentno stegnut. Cicipas je bio dosta agresivniji i nije mu bilo teško da sačuva prednost.\nDrugi set donosi sličan scenario. Grk rano pravi brejk i do kraja rutinski čuva svoj servis. Koliko je bio dominantan na servisu Cicipas pokazuje i statistika koja kaže da protivnik u prva dva seta nije imao brejk loptu.\nNi u trećem setu se ništa značajnije nije promenilo. Cicipas je igrao sa neverovatno energijom koju je crpeo od publike sa tribina. Ponovo je u ranoj fazi seta došao do brejka prednosti i rutinski priveo meč kraju.\nCicipas će za plasman u novo finale grend slema igrati protiv boljeg iz duela Medvedev-Ože Aliasim.\nPrethodni tekstSTATISTIKOM DO DOBITKA – SREDA 26. JANUAR\nSledeći tekst[PREMIUM] Evrokup Poeni igrača (26. Januar)